text:
Daily thoughts, struggles, challenges, life stories, events and random ideas of a hardworking engineer in his adopted home Singapore.
Wednesday, June 14, 2006
kay bisaya man gud
Sa tinood na lang gabidlion nako cge kaon aning pansit nga sabaw nila, dili nako kasabot sa pagkaon. Tungod tawon sa ako kaignorante, pa sosyal lagi order pod ko Korean food daw, pastilan pirti kahalang, lami kaayo isyagit ug tabang, ug lain pa ra ba diri kay ang drinks lahi ug palitan nga corner, pastilan pirti nang halanga, galuha na ako mata. Mao lagi na magbasa basa, unsaon nga inintsik man pod nakabutang didto unsaon nako pagkabalo nga halang tu.
Bilib pod ko diri kay ang bus didito ra jud mohunong sa bus stop. Ako nga ignorante lagi, pag abot sa bus doul sa ako gipuy-an puypuy dayon maorag pinas ba, tweeet tweew!! ayay dili amn diay pwede, gitan-aw ra tawn ko sa driver nga natingala. Hulat pa tawn ko pila ka minutos ayha nihunong ang bus didto sa sunod nga bus stop. Mao!!! baktas napod ko pabalik. Samot ta kaniwang ani diri.
Ganahan pod ko diri, kay uso ang sapyot! heheheh sa pilipinas maulaw ta inshirt kay wa lagi ta sampot, apan diri pastilan kadaghan ga insert, way mga sampot. So kita para sunod sa uso, inshirt pod ta, tutal daghan bitaw mi sapyot...hehehe lipay pod ko.
Naa pod ni mga indiyan diri, nga wala ko kasabot ngano pirti kabaho sa ilahang mga ilok. Moarag wala gani sila kaila unsa nang tawas, basta hapon na ting pamauli, pastilan maorag lami na kaayo dili moginhawa sa bus. Mo utong na lang ka pagayo, hangtod ka mga mo kaging para dili nimo masimhot ilaha ilok.
Pero ako lang pansin, pirti ka mga slim ani mga intsik diri, kargado man gud sila ug baktas. Uso kay baklay diri, mao na baklay lang pod ko. Dha tawn sa ato kada corner sakay, tapos hunong bisan asa, diri tawn kung imo opisina isa ka kilometro sa bus stop, wa ka choice baktas ka paingon didto. Gusto ka hatod didto, sakay ka taxi nga pirti kamahal. Plete sa bus 65 cents, sa taxi paglingkod nimo 2 dollars na. Sa ato 60 pesos na. So baktas na lang ta...para tipid.
Haay ok na, napagawas na nako ako bisaya.....diri na lang ko kutob.
4 comments:
- Maria Marien said...
-
Salamat sa imong bisaya nga blog post. Nalingaw gyud ko pagbasa kay pareho sa imo, nia tawon ko diri sa Massachusetts, ug wala gyuy bisaya nga kaistorya.
- 10:13 PM
-
-
Hello, nalingaw intawon ko ug basa sa imong binisaya. Dri pod cge mi English ug Tagalog...pareho ra diay ta ug experience sa mga Indians, lami kaau di iginhawa pag cla imong matapad.
Keep writing!
- 12:42 PM
-
-
hehehe, i had fun too. :)
- 1:26 PM
- Tina said...
-
- 11:20 PM


c: text/html

text:
Hisgot:Unang Panid
- Kining maong panid alang sa paghisgot-hisgot kabahin sa Unang Panid. Kon buot nimo ang dapit alang sa komunidad, adto sa Tubaan (village pump).
Kasaysayan sa Unang Panid[usba ang wikitext]
- Unang Panid/Daan
- Unang Panid/Rebisyon
- Unang Panid/Testing
- Unang Panid/Bag-o (Hunyo 2007)
- Unang Panid/Bag-o (Hunyo 2008)
- Unang Panid/Bag-o (Oktubre 2010)
Pag-sab sa Unang Panid karong Hunyo 2008[usba ang wikitext]
Mga bay, kinahanglan tingali natong usbon ang Unang Panid. Hisgotan na lang nato sa Tubaan. Jordz 16:43, 2 Hunyo 2008 (UTC)
Pag-usab sa bag-ong panid sa Hunyo 2009[usba ang wikitext]
Mga Bay, plano nako usbon nato ang unang panid. Mao lang gihapon ang heneral nga layout ug kolor, duna lay tangtangon ug idugang nga mga seksiyon. Jordz 05:03, 18 Hunyo 2009 (UTC)

robotstxt: allowed

filter: keep


text:
Lucas 17Ang Pulong Sa Dios (APSD-CEB)
Ang Sala
17 Miingon si Jesus sa iyang mga sumusunod, “Dili mahimo nga dili moabot ang mga pagtintal. Apan alaot ang tawo nga mahimong hinungdan sa pagpakasala sa iyang isigka-tawo. 2 Mas maayo pa nga higtan ang iyang liog ug galingan nga bato ug itambog sa dagat kaysa mahimo siyang hinungdan sa pagpakasala sa usa niining mga bata pa sa pagtuo. 3 Busa pagbantay kamo!
“Kon makasala ang imong igsoon kanimo, badlonga siya. Ug kon maghinulsol siya, pasayloa siya. 4 Kon sulod sa usa ka adlaw makapito siya makasala kanimo, ug sa matag higayon nga makasala siya mangayo siyag pasaylo, pasayloa siya.”
Ang Pagtuo
5 Miingon ang mga apostoles kaniya, “Ginoo, dugangi ang among pagtuo!” 6 Mitubag ang Ginoo kanila, “Kon may pagtuo kamo nga sama kagamay sa liso sa mustasa, makahimo kamong mosulti niining kahoy, ‘Malukat ka ug balhin sa dagat!’ Ug motuman kini kaninyo.”
Ang Katungdanan sa Sulugoon
7 Midugang si Jesus sa pag-ingon kanila, “Pananglitan, may sulugoon ka nga nagdaro o nagbantay sa imong mga hayop, ug bag-o pa lang siya nakapauli gikan sa iyang trabaho. Isip agalon moingon ba ikaw kaniya, ‘Dali kaon na!’ 8 Dili gayod. Hinuon moingon ka, ‘Sige, andami ako sa akong panihapon ug silbihi ako. Pagkahuman ikaw na usab ang mokaon.’ 9 Wala niya pasalamati ang sulugoon tungod kay naghimo lang kini sa iyang katungdanan. 10 Ingon usab kamo niana, human ninyo matuman ang gipahimo kaninyo, hunahunaa ninyo nga kamo mga sulugoon lang nga nagtuman sa inyong katungdanan.”
Giayo ni Jesus ang Napulo ka Sanglahon
11 Samtang naglakaw si Jesus padulong sa Jerusalem, miagi siya sa utlanan sa Samaria ug Galilea. 12 Ug sa iyang pagsulod sa usa ka baryo, gisugat siya sa napulo ka sanglahon. Nagtindog lang sila sa unahan, 13 ug naninggit, “Jesus, Ginoo! Malooy ka kanamo!” 14 Pagkakita ni Jesus kanila, miingon siya, “Adto kamo sa mga pari ug pagpatan-aw kanila.” Sa naglakaw pa lang sila, nangaayo na sila. 15 Pagkakita sa usa kanila nga naayo na siya, mibalik siya kang Jesus ug misinggit sa pagdayeg sa Dios. 16 Miluhod siya ug nagpasalamat kang Jesus. Kadtong tawhana taga-Samaria. 17 Unya miingon si Jesus, “Dili ba napulo man ang nangaayo? Hain na man ang siyam? 18 Nganong wala may mibalik aron magpasalamat sa Dios gawas niining tawo nga dili Judio?” 19 Ug miingon si Jesus kaniya, “Tindog ug pauli na. Ang imong pagtuo maoy nagluwas kanimo.”
Ang Mahitungod sa Paghari sa Dios
20 May mga Pariseo nga nangutana kang Jesus kon kanus-a magsugod ang paghari sa Dios. Miingon si Jesus kanila, “Sa pagsugod sa paghari sa Dios walay timailhan nga makita. 21 Busa walay makaingon, ‘Ania dinhi, tan-awa ninyo!’ O, ‘Atua didto!’ Kay ang paghari sa Dios anaa na kaninyo.” 22 Unya miingon si Jesus sa iyang mga sumusunod, “Moabot ang panahon nga mangandoy kamo nga unta makita ninyo ako nga Anak sa Tawo bisan sa usa lang ka adlaw, apan dili pa kana mahitabo. 23 May mga tawo nga moingon kaninyo, ‘Atua siya didto!’ o, ‘Ania siya dinhi!’ Ayaw kamo pagtuo kanila o mangita ba hinuon kanako. 24 Tungod kay ang Anak sa Tawo mobalik sama sa kilat nga mokilab sa palibot. 25 Apan kinahanglan nga daghan una nga mga pag-antos ang akong maagian. Isalikway ako sa mga tawo niining panahona.
26 “Kon unsa ang gihimo sa mga tawo sa panahon ni Noe, mao usab ang himuon sa mga tawo sa pag-abot sa Anak sa Tawo. 27 Sa panahon ni Noe, walay laing gihunahuna ang mga tawo kondili ang maglipay: nagsige lang ug kaon, inom, ug nagminyoanay hangtod nga miabot ang adlaw nga misulod si Noe sa arka. Unya milunop ug nalumos silang tanan. 28 Ang himuon sa mga tawo sama usab sa gihimo sa mga tawo sa panahon ni Lot. Ang mga tawo kaniadto nagsige lang ug kaon, inom, pamalit, pamaligya, pananom, ug nagsige lang ug patukod ug mga balay. 29 Apan sa adlaw nga nakagawas na si Lot sa Sodoma, miulan didto ug kalayo ug asupre. Ug nangamatay silang tanan. 30 Mao usab kana ang mahitabo kon ako nga Anak sa Tawo moabot na. 31 Nianang adlawa, ang tawo nga anaa sa gawas sa iyang balay kinahanglan nga dili na mosulod pa aron sa pagkuha sa iyang mga kabtangan. Ug ang atua didto sa uma kinahanglan nga dili na mopauli pa sa iyang balay. 32 Hinumdomi ninyo ang nahitabo sa asawa ni Lot. 33 Si bisan kinsa nga magtinguha sa pagtipig sa iyang kinabuhi mawad-an hinuon niini. Apan si bisan kinsa nga magbuhis sa iyang kinabuhi tungod sa iyang pagsunod kanako makabaton sa kinabuhi nga walay kataposan. 34 Ang tinuod, nianang gabhiona, kon may duha ka tawo nga magtapad sa pagpangatulog, ang usa kuhaon ug ang usa ibilin. 35 Kon may duha ka babaye nga maggaling, ang usa kuhaon ug ang usa ibilin. 36 [Ug kon may duha ka tawo nga magtrabaho didto sa uma, ang usa kuhaon ug ang usa ibilin.]” 37 Unya nangutana ang iyang mga sumusunod, “Ginoo, asa man kini mahitabo?” Gitubag niya sila pinaagi sa usa ka panultihon, “Kon asa ang patay nga lawas, atua usab didto magtigom ang mga uwak.”


text:
Bibliya Online | BAG-ONG KALIBOTANG HUBAD SA BALAANG KASULATAN
Gusto ba nimong basahon kini sa %%?
Salmo 104:1-35
104 Dayega si Jehova, Oh kalag ko.+Oh Jehova nga akong Diyos, ikaw dako kaayo.+Gibestihan mo ang imong kaugalingon sa dignidad ug pagkahalangdon,+2 Nga ginabukotan mo ang imong kaugalingon sa kahayag ingon nga besti,+Nga ginabuklad ang kalangitan sama sa usa ka tabil sa tolda,+3 Ang Usa nga nagatukod sa iyang mga lawak sa itaas nga may mga sagbayan diha sa katubigan,+Nga nagahimo sa mga panganod nga iyang karo,+Nga nagalakaw ibabaw sa mga pako sa hangin,+4 Nga nagahimo sa iyang mga manulonda nga mga espiritu,+Sa iyang mga alagad nga nagalamoy nga kalayo.+5 Gitukod niya ang yuta ibabaw sa pihong mga dapit niini;+Kini dili matarog hangtod sa panahong walay tino, o hangtod sa kahangtoran.+6 Gitabonan mo kini sa halawom nga katubigan sama sa usa ka besti.+Ang katubigan nahiluna sa ibabaw sa kabukiran.+7 Sa imong pagbadlong sila nangalagiw;+Sa tingog sa imong dalugdog nanalagan sila sa kalisang—8 Ang mga bukid nanggimaw,+Ang mga patag sa walog naunlod—Ngadto sa dapit nga imong gitukod alang kanila.9 Gibutang mo ang usa ka utlanan, aron dili sila molabang niana,+Aron dili sila motabon pag-usab sa yuta.+10 Nagapadala siya ug mga tubod ngadto sa mga bul-oganang walog;+Sa taliwala sa kabukiran sila nagaagos.11 Magapainom sila kanunay sa tanang ihalas nga mananap sa kapatagan;+Ang mga sebra+ kanunayng magatagbaw sa ilang kauhaw.12 Ang molupad nga mga linalang sa kalangitan mamatog sa ibabaw nila;+Gikan sa taliwala sa labong nga kadahonan magahoni sila.+13 Siya nagabisibis sa kabukiran gikan sa iyang mga lawak sa itaas.+Tungod sa mga bunga sa imong mga buhat ang yuta natagbaw.+14 Siya nagapatubo sa lunhawng balili alang sa mga mananap,+Ug sa mga tanom alang sa tawo,+Aron magpatungha ug pagkaon gikan sa yuta,+15 Ug bino nga makapalipay sa kasingkasing sa may-kamatayong tawo,+Sa pagpasinaw sa nawong pinaagi sa lana,+Ug tinapay nga makapalig-on sa kasingkasing sa may-kamatayong tawo.+16 Ang mga kahoy ni Jehova nangatagbaw,Ang mga sedro sa Lebanon nga iyang gitanom,+17 Diin didto ang kalanggaman magabuhat ug mga salag.+Kon bahin sa cigueña, ang mga kahoyng junipero mao ang iyang balay.+18 Ang hatag-as nga kabukiran+ maoy alang sa mga kanding sa bukid;+Ang mga dagkong bato maoy dalangpanan sa mga koneho sa kabatoan.+19 Gibuhat niya ang bulan alang sa tinudlong mga panahon;+Ang adlaw nahibalo pag-ayo kon asa kini mosalop.+20 Gipahinabo mo ang kangitngitan, aron mahimo kining gabii;+Nga niana manggula ang tanang ihalas nga mga hayop sa lasang.21 Ang may-lambungay nga nating mga leyon nagangulob alang sa tukbonon+Ug sa pagpangita sa ilang pagkaon gikan sa Diyos.+22 Sa pagsidlak sa adlaw+—sila mamalikUg sila molubog diha sa ilang mga dapit nga tagoanan.23 Ang tawo moadto sa iyang buluhaton+Ug sa iyang trabaho hangtod sa kagabhion.+24 Pagkadaghan sa imong mga buhat, Oh Jehova!+Sa kaalam gibuhat mo silang tanan.+Ang yuta napuno sa imong mga binuhat.+25 Kon bahin nianang dagat nga dako kaayo ug halapad,+Anaa niana ang dili maihap nga nagalihok nga mga linalang,+Mga buhing linalang, gagmay ug dagko.+26 Didto magalawig ang mga barko;+Kon bahin sa Leviatan,+ siya imong gibuhat aron magdula diha niana.+27 Silang tanan—sila nagahulat kanimo+Aron hatagan sila sa ilang pagkaon sa ilang panahon.+28 Kon unsay imong ihatag kanila ilang kuhaon.+Ginabukhad mo ang imong kamot—matagbaw sila sa maayong mga butang.+29 Kon tagoan mo ang imong nawong, mabalisa sila.+Kon kuhaon mo ang ilang espiritu, mabugtoan sila ug gininhawa,+Ug mobalik sila ngadto sa abog.+30 Kon ipadala mo ang imong espiritu, malalang sila;+Ug imong ginabag-o ang nawong sa yuta.31 Ang himaya ni Jehova maoy hangtod sa panahong walay tino.+Si Jehova malipay sa iyang mga buhat.+32 Siya nagatan-aw sa yuta, ug kini mokurog;+Siya nagatandog sa kabukiran, ug sila moaso.+33 Ako magaawit kang Jehova sa tibuok kong kinabuhi;+Ako magaawit ug mga pagdayeg sa akong Diyos samtang ako buhi.+34 Ang akong pagpamalandong kaniya makapahimuot unta.+Ako, sa akong bahin, magkalipay diha kang Jehova.+35 Ang mga makasasala matibawas gikan sa yuta;+Ug kon bahin sa mga daotan, sila mawala na.+Dayega si Jehova, Oh kalag ko. Dayega ninyo si Jah!+


text:
Kung kayang busloton sa ulan ang magahi na simento nga natungdan, dili ang pagsalig ug ang gugma kong walay sinugdanan.
Kung dili mo man madungog ang akong storya tungod sa kasaba sa ulan, himua nga ang akung mga lihok, halok ug gakus maoy imong dunggan sa pagsabot sa butang nga dili nimo masabtan, kay dili kaya patyon sa katugnaw sa ulan ang kainit sa gugma mong akong na sinatian.
Maghudyaka man ang bata tungod sa kainit sa ihi nga nabati sa batiis samtang nagaligo sa ulan, apan ang ngisi ko dili kapugngan basta imong pangalan ang hisgutan, Dili ku man masaluran ang tulo sa among atupan, dili ang imong gugma kung moawas man way usik nga masayang. Kay dili man ikaw ang akong kahayag apan and nagdungag ug kusog sa pag atubang sa mangitngit nga kalibutan.
Muundang man ang ulan apan dili ning pagbati, hantud dili pa mangabuta mangabungi, padayon ning tula ug kanta nga nahimugso tunga sa kalsada, sa pagbuhi sa akong kinaadman nga magsilbi nga imong kauban, panahon sa kamingaw, ayaw lang kaulaw istorya sa langaw, kay ako nag gipalakaw aron sa imoha mag lingaw-lingaw, kantahan kag isayaw.
Muondang man ang kabibo sa mga bitoun sa kagabhion dili ang kalipay nga sa naamgo nga abig sa damgo ra matawo.......
NAKAILA TAKA NGA WALA TOYUA..."


text:
(Note to non-Visayans and people who do not understand Cebuano: The following post is entirely in Cebuano, aimed only at those who can comprehend the language. There will be no translations offered; however, you may find a friend to translate for you if you are interested. Heaven knows there are enough of us around, no matter where you may be.)
Dunay nag comment diri sa akong blog nga mi-ingon nga morag dili daw ko pureblooded nga Cebuana, ug gi-apil pa jud niya ang tibuok nasud, Filipina. Mao ni ang akong ikatubag sa iyaha, sa walay hinagitay, sa inexplikaray lang.
Dear Dodong Cooloperator (abi nakog Call Center agent ka pero pwede man sad nga tig hagpat ka ug kulo, as in Kulo-perator, joke joke lang),
Taym sa ha …
Una sa tanan ato daw i-define unsay imong pasabot sa “mixed”. Mixed nuts? Salad mix? Mixed up, brownie mix, shake and bake, ready mix?
Pero sa tinuoray nga inistoryahay, unsa may nakapaingon sa imoha nga “mixed” ko? Mora ba na ug bull dog nga gi breed ug mastiff mao nahimong bull mastiff? Mixed breed kunuhay ba.
Sa walay pangilad, ang akong lolo nag gikan sa Manduriao, Iloilo. Ang akong lola gikan pud ug Iloilo pero wala ko kabalo kung didto sila daan nagkauyab. Ang akong amahan sa Manila na natawo kay nanimpalad man si Lolo ug Lola diri. Sa Manila pud ko natawo, pero kapin sa beinte (baynti) ka tuig ko nagpuyo sa Cebu, mao na nahiimo na jud kong Cebuana. Naghisgut man ko ana sa akong post, basin wala lang nimo mabasahan kaayo. Tungod kay ang akong mga apuhan mga Ilonggo man (bisan tuod ako dili makahambal sa Ilonggo bala), ug dugay ko nagpuyo sa Cebu (honorary Mandauehanon ug Oponganon baya ko), nag-ila ko sa akong kaugalingon nga Cebuana ug Bisdak Gayud.
Pero balik daw ta anang imong gi-ingon sa akoa nga “mixed” kay na-intriga baya ko ana.
Unsa may pasabot sa “mixed” — dili pure nga Bisdak/Cebuana?
Kay unsa man diay ang ilhanan sa “pure-blooded” nga Cebuana? Pareha ba na sa ug mo-ingon ta ug pure-blooded nga Amerikano, ang atong pasabot kay ang mga Native Americans nga karon nabutang nalang sa mga reservation ug igo nalang mailhan sa mga salida sama sa “Dances with Wolves”? Kana diayng nahimo, natawo, nidako, niiskwela, naminyo, nanganak, nangapo (not necessarily in that order) sa Cebu, dili diay na maingon nga pure nga Cebuana?
Duna baya’y mga kaila nako diri sa Manila nga mga batan-on. Gika’g Cagayan, gika’g Davao, gika’g Maguikay Mandaue City. Ug sa lain-lain pang dapit sa Kabisayn-an ug Kamindanawan. Naila-ila nako sila atong bag-o pa silang abot diris Manila. Natural, mga bisdak pa jung dako. Apan molabay lang ang pipila ka bulan, magkita mig usab, Tagalogon naman kos mga kanahan?! Maglagot raba jud ko ana kay maayo unta ug nagtinagalog ko nila, nga wa ra ba jud. Kamustahon nako sila ug Binsaya, nag tuo ko nga tubagon kog Binisaya pud. Tubagon bitaw kog tinagalog nga naay pwerting pinapaka nga “eh”. Matay day, unsa mana nga “eh”, ehng humok o ehng gahi?
Kinsa namay pure nga Bisaya nato ani karon?
Pastilan intawon dong. Wala ko kabalo ug ma-lain ba ko, o mainsultuhan. Ang akong nahibaw-ang pure nga Cebuano, labi na sa karong mga panahuna, dili ang hitsura maoy ilhanan sa pagka-pure nga Cebuano. Ug i-apil nalang nato ang tibuok Kabisayn-an ug Kamindanawan, Bisdak.
Kay dili man pud sa hitsuraay magdaog ang Binisdakay. Labi nag dili pud sa sinumbagay ug pasumbingay. Sa tinuoray lang, sa kinsasingkasing nga pag-ila sa atong kaugalingon nga Cebuano/Bisdak makita ug matagamtam ang tinuod nga pagka Bisaya.
Mao ni nga ga-ila ko sa akong kaugalingon nga usa ka Cebuana. Pure ug kinsasing-kasing nga Cebuana.
Kinasing-kasingly yours,
Bambit
p.s. Duna koy ig-agaw nga babaye nga naminyo ug taga India. Sa ato pa, ang mga anak nila, mga mestiza Pinay/Indian. Dili kanang Indian nga Amerkano ha. Kanang Indian nga taga India, ug dili pud siya Bombay kay taga Madras man siya. Pero balik tas akong ig-agaw. Malain baya siya anang naay mangutana sa iya (ug sa Tinagalog pa) “anong lahi ba yang mga anak mo?” Matod pas akong ig-agaw, “Unsay pagtuo nilas akong mga anak, itoy?”


text:
Kinabuhing Walay Pag-antos—Kasaligang Saad
Kinabuhing Walay Pag-antos—Kasaligang Saad
“Pagapahiran [sa Diyos] ang tanang luha gikan sa ilang mga mata, ug ang kamatayon mawala na, ni may pagbangotan ni pagtiyabaw ni may kasakit pa. Ang unang mga butang nangagi na.”—Pinadayag 21:4.
KASALIGAN ba kining makapadasig nga saad? Palandonga ang usa sa unang mga pasidaan nga gihatag ngadto sa tawo. Ang Diyos miingon kang Adan nga kon siya mosupak, siya ‘mamatay gayod.’ (Genesis 2:17) Ug namatay gayod siya sumala sa giingon sa Diyos. Kini ug ang kamatayon ug pag-antos nga napanunod sa tanang tawo nagpamatuod nga kasaligan ang Diyos. May katarongan bang magduhaduha nga matuman usab ang saad sa Diyos nga ipasig-uli ang hingpit nga kahimtang sa yuta?
Hinumdomi ang mga hiyas sa Diyos nga gihisgotan sa nag-unang artikulo. Ang atong tinguha nga matapos ang pag-antos maoy banaag lamang sa pagkamabination, gugma, ug hustisya sa Diyos. Dugang pa, ang mga hitabo ug tinamdan nga kaylap sa kalibotan karon nagpamatuod nga hapit nang molihok ang Diyos.—Tan-awa ang kahong ‘Kanus-a Mahitabo Kining mga Butanga?’
Nganong si Jehova nga Diyos kuwalipikado gayod nga motapos sa pag-antos sa tawo? Hunahunaa kon sa unsang paagi siya—pinaagi sa iyang Anak nga si Jesus—magtul-id ug nakahimog kahikayan sa pagtul-id sa pangunang hinungdan sa pag-antos.
Personal nga desisyon. Ang atong katigulangan nga si Adan mihimog desisyon nga nagpahinabog kadaot sa tanan niyang kaliwat. Si apostol Pablo misulat: “Ang tibuok kalalangan duyog nga nagpadayon sa pag-agulo ug anaa sa kasakitan.” (Roma 8:22) Ang solusyon sa Diyos makataronganon, maluluy-on, ug yano kaayo. Ang Roma 6:23 nagsaysay: “Ang suhol nga ginabayad sa sala mao ang kamatayon, apan ang gasa nga ginahatag sa Diyos mao ang kinabuhing walay kataposan pinaagi ni Kristo Jesus nga atong Ginoo.”
Ang hingpit nga tawong si Jesus walay sala. Ang iyang kamatayon diha sa sakitanang estaka nagtaganag basehanan nga mapahigawas ang masinugtanong katawhan gikan sa tunglo sa sala ug kamatayon. Kita karon dunay paglaom nga mabuhi sa walay kataposan sa kalibotan diin mawala na ang atong makasasalang kiling sa paghimog dili-maalamong desisyon. Ang mga tawo nga tinuyong nagpaantos sa uban mahanaw usab, kay “ang mga mamumuhat ug daotan pagaputlon.”—Salmo 37:9.
Wala-damhang panghitabo ug pagkadili-hingpit. Ang tinudlo sa Diyos nga Hari, si Jesu-Kristo, makakontrolar sa kinaiyanhong mga puwersa sa yuta. Sa unang siglo C.E., si Jesus ug ang iyang mga apostoles nagsakay sa usa ka sakayan sa dihang ‘miabot ang usa ka mabangis nga unos, ug walay hunong nga gihapak sa mga balod ang sakayan, mao nga hapit na kining malunod.’ Sa dihang gipangayoag tabang, si Jesus “mibangon ug gibadlong ang hangin ug miingon sa dagat: ‘Hilom! Magmalinawon!’ Ug ang hangin milurang, ug miabot ang dakong kalinaw.” Ang iyang mga apostoles nahingangha. ‘Bisan ang hangin ug ang dagat mopatuo kaniya,’ sila miingon.—Marcos 4:37-41.
Ilalom sa pagmando ni Jesus, ang masinugtanong mga tawo “magapuyo sa kasegurohan ug dili matugaw sa kalisang sa katalagman.” (Proverbio 1:33) Kana naglakip sa kinaiyanhong mga katalagman. Dugang pa, ang sayop nga pagdumala sa yuta, dili-luwas nga mga pamaagi sa pagtukod, ug kawalay-pagpakabana maylabot sa kinaiyanhong mga puwersa sa yuta matapos na. Wala nay mag-antos tungod sa wala-damhang mga panghitabo.
Sa dinhi pa si Jesus sa yuta, iyang gipaila ang laing bahin sa iyang pagmando nga makasulbad sa bisan unsang pag-antos karon nga resulta sa wala-damhang mga panghitabo. “Ako ang pagkabanhaw ug ang kinabuhi,” siya miingon. (Juan 11:25) Oo, si Jesus makahimo ug nagtinguha sa pagbanhaw sa milyonmilyon nga nangamatay tungod sa kinaiyanhong mga katalagman. Matuman ba kini? Gipamatud-an ni Jesus nga makasalig kita kaniya pinaagi sa pagbanhawg mga patay sa dinhi pa siya sa yuta. Ang tulo niini narekord sa Bibliya.—Marcos 5:38-43; Lucas 7:11-15; Juan 11:38-44.
“Ang magmamando niining kalibotana.” Si Kristo Jesus gitudlo sa Diyos sa ‘pagwagtang sa usa nga may gahom sa pagpahinabog kamatayon, nga mao, ang Yawa.’ (Hebreohanon 2:14) Si Jesus miingon: “Adunay paghukom niining kalibotana; karon ang magmamando niining kalibotana palagpoton.” (Juan 12:31) Iyang ‘pagabungkagon ang mga buhat sa Yawa’ pinaagi sa pagwagtang sa impluwensiya niini sa kalihokan sa tawo. (1 Juan 3:8) Handurawa kon unsa ka dako ang kausaban diha sa tawhanong katilingban sa dihang mawagtang na ang kadalo, korapsiyon, ug kahakog nga nagbanaag sa espiritu sa Yawa!
[Hulagway sa panid 9]
‘Kanus-a Mahitabo Kining mga Butanga?’
Ang mga sumusunod ni Jesus nangutana kaniya: “Kanus-a man mahitabo kining mga butanga, ug unsa man unya ang ilhanan sa imong presensiya ug sa kataposan sa sistema sa mga butang?” (Mateo 24:3) Ang tubag ni Jesus ug ang ubang inspiradong mga sinulat human sa iyang kamatayon nagtug-an kanato kon unsay mahitabo sa dihang hapit nang taposon sa Diyos ang pag-antos. * Itandi ang mga tagna sa ubos sa kahimtang ug tinamdan nga kaylap karon.
● Tibuok-globong gubat—Mateo 24:7; Pinadayag 6:4.
● Gutom ug sakit—Lucas 21:11; Pinadayag 6:5-8.
● Pagdaot sa yuta—Pinadayag 11:18.
● ‘Mahigugmaon sa salapi’—2 Timoteo 3:2.
● “Dili-masinugtanon sa mga ginikanan”—2 Timoteo 3:2.
● ‘Mahigugmaon sa kalipayan inay sa Diyos’—2 Timoteo 3:4.
Ang mga Saksi ni Jehova malipay sa pagtabang kanimo nga mahibaloan nga ang kinabuhing walay pag-antos haduol na. Kontaka ang mga Saksi sa inyong lugar. Sila malipay sa pagdumalag pagtuon sa Bibliya uban kanimo sa inyong balay o sa dapit nga kombenyente kanimo.
[Potnot]
^ par. 14 Alang sa dugang impormasyon, tan-awa ang kapitulo 9, “Nagkinabuhi na ba Kita sa ‘Kataposang mga Adlaw’?,” sa librong Unsay Tinuod nga Gitudlo sa Bibliya? nga gipatik sa mga Saksi ni Jehova.
Pagkat-og Dugang
MAAYONG BALITA GIKAN SA DIYOS!
Unsa ang Katuyoan sa Diyos Alang sa Yuta?
Gisaysay sa Bibliya kon nganong gilalang sa Diyos ang yuta, kon kanus-a matapos ang pag-antos ug kon unsay mahitabo sa umaabot alang sa yuta ug niadtong magpuyo niana.
PROGRAMA SA PAGTUON SA BIBLIYA
Sa Unsang Paagi Ginahimo ang Bible Study?
Sa tibuok kalibotan, ang mga Saksi ni Jehova nailhan sa ilang pagtanyag ug libreng pagtuon sa Bibliya. Tan-awa kon sa unsang paagi nila kini ginahimo.


text:
bisan ug asa ka pa anaa, naa gyuy mga panahon na wala kay lingaw. dinhi sa japan, kay pwerte man ka paspas sa internet, aw natural, ang among buhaton aning mga alaut na panahon kay may kalabutan sa internet.
sa usa ka adlaw'ng alaot, na bore gyud ko. ambot unsay nisulod sa akong utok atong mga panahuna nga nag-apil-apil man ko ug chatroom. pwerte sad nakong lingawa hinuon kay aligre man sab kaayo ang mga gipangchat sa mga tawo. pero mao lagi na, pareho sa kasagarang chatroom daghan sad kaayo mag flirt-flirt. nalibog gyud ko pero karong panahuna murag tanang tawo kay bigaon na man siguro oi. sorry kaayo sa term pero ambot oi, kung walay biga kay di man siguro managhan ang chatroom. aw naa sad bayay mga tarong sa sugod, pero biga ra gihapon ang padulngan (kasakit! naunay ko. wahahhaa).
nag hilom-hilom pa ko pag-una; lisod baya ning wala ka kahibalo pa kung unsay mga kalihukan. unya silang tanan kay murag dugay nang kaila baya. nagbasa-basa ra sa ko ug mga messages ug nagsigi ug agik-ik. sa wa lang damha nagreply na ko ug "lol @ pangan". mura ra sad ni'g akong kalaki sa facebook sad ba na kusog kaayo mo like. well unsaon ta man na wala may like sa chat gud. pwerte gyud nakong pagkalingaw sa ilang mga gipang isturyahan.
ug sa dihang naay ni message sa chatroom na nangita daw siya ug friend, kinsa daw ang ganahan. aw nimessage ra sad ko na ganahan ko. sa laktod na pagkaisturya, nag chat na mi sa skype. o sosyal, nag skype-skype na. sturya mi ug work, iyang uyab, ug iyang mga plano sa kinabuhi. ug kay naglisod baya ko'g filipino gamay, nagsige ra gyud ko ug ngisi. amaw-amawan lang ang show ba. nagpakita dayon siya ug pictures niya sa facebook, ug niingon na "ang panget ko no?". aw ang ako sad, care ko kung panget na friendship ra baya gyud akong tuyo. ako na lang sad giclick. kung laing tawo ang motan-aw ato for sure normal ra gyud to na nawng. unya unsaon ta man na hilason man ko, taas-taas baya ko ug standards unya di man gyud siya kapasar... naglibog na dayon ko kung unsay itubag. alangan man sad ug ingnon nako na "ahh ikaw to? sige busy pala ako, chat you next time na lang". honest gyud diay siya, ako na lang gi-ingnan na "ahh ikaw to, angayan lagi imong uyab. (in filipino of course. bwahahhaha)".
ug sa dihang nikalit na man siya ug ingon na love na daw ko niya. hala! kakuyaw! murag usa ka oras pa gani ta nagchat, unya diba naa man kay uyab? tanga-tangahan mode nasad ko, aw gikataw-an lang sad nako. palihis topic, gisukit-sukit ug maayo sa iyang uyab. nitubag ra sad ang kagwang. sa pagkadugay sa sturya, nibalik na sad ug "i love you". samoka! ako sad giingnan, "akala ko ba friends lang hinahanap mo?". ug gireplyan sad ko'g, "may kasunod yun, or a serious relationship. ano ba intindi mo dun?". aw ako ra sad giingnan na abi nako ug friendly relationship. unya nangutana dayon siya kung love sad daw ba nako siya. hala kuyawa! lupig pa man shotgun ani. mura siya'g lusa na lami tusdon (sugod karon, panganlan na siya nako'g lusa). while nagsige siya ug labyu-labyu nako, nagsige sad ug panghatag ug number ang kagwang sa chatroom. nagsige pa gyud ug panghagad ug eyeball sa bisan kinsa na lang tawo. ataka! mao na diay ni lab-lab run, "one-to-many relationship"? nahurt akong pride da, ako sad gireplyan sa chatroom na "go @ lusa". ug ni katawa ra sad. nibalik na sad ug chat nako sa skype na love lagi daw ko niya. ako sad siya giingnan na "di kasi ako naniniwala sa long distance relationship (samot na sa through chat lang no). but we are friends". winner!!!
hangtud karon kay nagsige lang gihapon mi ug chat. aw don't get me wrong, lingaw man gyud siya ka chat kung dili lang maabot sa labyu-labyu. ako siya na-pangutana once na kung modemand ko na buwagan ang iyang uyab, iya bang buwagan. wow nice kaayo ang tubag, mao daw na ang kondisyon niya sa iyang mga nakarelasyon na dili daw niya buwagan iyang uyab. hala! unsa ni, disclaimer??? "no other woman" ang role nako ani da. bwahahhaha. di ko mabuhi ana oi. possessive baya ko, ang akong ganahan kay ako ra ang center sa iyang attention. kacute ra nako ah, dapat na siya makontento nako oi!
nalibog sad gyud ko kung nganong naa gyu'y mga tawo na feeling kaayo na god's gift to humanity sila. love as many as you can... share yourself to all... ang problema pa gyud kay kaning mga tawhana kay dili pa gyud kaayo mga ambongan. haller!!! lusa ra ka oi, wa ka nalipong??? "one-to-one" ra man gani si anne curtis ug si erwan(feeling close?!?!?!?!).


text:
Gitukod ang KPR atong 2000 sa Slovakia sa Uropa; apan, naghatag mi ug suplay sa mga liso ug tanom sa tibuok kalibutan sugod 1998.
Among tuyo ihiusa ang mga hardiniro sa tanang nasud gikan sa tanang kasanayan aron makabuhat ug koleksyon sa impormasyon bahin sa mga liso ug tanom (Bangko sa mga Liso ug Tanom sa KPR) gikan sa mga nasod.
Karon, naa kami 6 ka dagkong sanga (Slovakia, Tsekya, Awstralya, Indya, Thailand, Habagatang Aprika, Tanzania) ug labi sa 200 ka co-operators ug kolektor sa liso gikan sa tibuok kalibutan.
Karon, puwede mi mangolekta ug maghatag ug suplay ug labi sa 10 000 kaliwatan sa tanom gikan sa tibuok kalibutan.
Kon duna kay gipangita, nasakto ka ug anhi diri! Apan dili pa kumpleto ang among koleksyon sa tanom, mitubo ni kada adlaw, kada butang, kada liso, kada tanom. Among paglaum nga makahatag mi ug suplay sa (halos) tanan ninyong kinahanglan!
Gibaligya labi sa 10 000 ka mga liso ug tanom gikan sa tibuok kalibutan – palmera, pitogo, mga langyaw ug tanom ug kahoy na mabuhi sa nyebe, mga sukulent, mga karniboro nga tanom, mga anwal, mga perenyal, sagbut na pang-adorno, utanon, ubp.


text:
Pagminyo sa “Sumulunod Lamang sang Ginuo”—Realistiko Pa Bala?
“Wala ako sing makita nga palamanhon sa sulod sang kongregasyon, kag nahadlok ako nga magtigulang nga isahanon.”
“Ang pila ka lalaki sa kalibutan mabuot, mapinalanggaon, kag madinumdumon. Wala sila nagapamatok sa akon relihion, kag daw mas manami pa sila sangsa iban nga utod nga lalaki.”
Amo ini ang ginasiling sang pila ka alagad sang Dios tuhoy sa pagpangita sing palamanhon. Pero nahibaluan gid nila ang laygay ni apostol Pablo nga magminyo sa “sumulunod lamang sang Ginuo”—ang laygay nga dapat sundon sang tanan nga Cristiano. (1 Cor. 7:39) Kon amo, ngaa amo sini ang ila ginasiling?
KON NGAA NAGAPANGDUHADUHA ANG IBAN
Ang mga nagakomento sini mahimo magbatyag nga mas madamo ang utod nga dalaga sangsa utod nga soltero. Amo gid sini ang kahimtangan sa madamo nga pungsod. Binagbinaga ang duha ka halimbawa: Sa Korea, sa 100 ka di-minyo nga mga Saksi, 57 ang dalaga kag 43 ang soltero. Sa Colombia, 66 porsiento sang mga Saksi ang mga babayi kag 34 porsiento ang mga lalaki.
Sa pila ka kadutaan, daku katama ang ginapangayo nga dote sang indi tumuluo nga mga ginikanan. Gani, nabudlayan makapangasawa ang mga utod nga lalaki nga kasarangan lang ang pangabuhi. Bangod sini, mahimo magbatyag ang isa ka utod nga babayi nga mabudlay makakita sing palamanhon nga ‘sumulunod sang Ginuo.’ Gani mahimo mamangkot sia, “Realistiko pa bala nga maghunahuna nga makakita ako sing nagakaigo nga palamanhon nga Cristiano?” *
IMPORTANTE ANG PAGSALIG KAY JEHOVA
Kon amo sini ang imo ginahunahuna, makasalig ka nga nakita gid ni Jehova ang imo kahimtangan kag nahibaluan gid niya ang imo ginabatyag.—2 Cron. 6:29, 30.
Apang, nag-aman si Jehova sing panuytoy sa iya Pulong nga magminyo sa sumulunod lamang sang Ginuo. Ngaa? Bangod nahibaluan niya kon ano ang maayo para sa iya katawhan. Luyag niya amligan ang iya mga alagad sa masakit nga epekto sang indi maalamon nga desisyon kag luyag man niya nga mangin malipayon sila. Sang panahon ni Nehemias, sang madamo nga Judiyo ang nangasawa sang dumuluong nga wala nagasimba kay Jehova, ginpatuhuyan ni Nehemias ang indi maayo nga halimbawa ni Solomon. Bisan pa ‘ginhigugma sang Dios’ si Solomon, “bangod sa iya dumuluong nga mga asawa, nagpakasala sia.” (Neh. 13:23-26) Gani para sa kaayuhan sang iya mga alagad, ginsugo kita sang Dios nga magminyo lamang sang matuod nga mga sumilimba. (Sal. 19:7-10; Isa. 48:17, 18) Nagapasalamat ang matuod nga mga Cristiano sa mahigugmaon nga pag-atipan sang Dios kag nagasalig sila sa iya panuytoy. Gani, paagi sa pagpasakop sa iya bilang Manuggahom, ginakilala nila sia subong Soberano sang Uniberso.—Hulu. 1:5.
Pat-od gid nga indi mo gusto nga “magpagota sing sampihakan” sa isa nga magapahilayo sa imo gikan sa Dios. (2 Cor. 6:14) Ginatuman sang madamo nga Cristiano karon ang panuytoy sang Dios nga nagaamlig sa ila sa tanan nga tion, kag narealisar nila nga maalamon ang ila ginhimo. Apang wala ini ginsunod sang iban.
REALISTIKO GIHAPON
Ginpaathag ni Maggy, * nga isa ka utod nga babayi sa Australia, ang natabo sang nakigdeyt sia sa indi tumuluo: “Pirme ako indi makatambong sa mga miting kay sa iya ako nagaupod. Nagluya gid ako sa espirituwal.” Si Ratana nga taga-India naluyag sa iya klasmeyt nga nagatuon sang Biblia. Apang sang ulihi, ginpakita sang lalaki nga interesado lang sia kay Ratana. Nagbiya si Ratana sa kamatuoran kag nagpakumbertir sa lain nga relihion para makapakasal sila.
Ang isa pa ka halimbawa amo si Ndenguè nga taga-Cameroon. Namana sia sa edad nga 19. Nagpromisa ang iya nobyo nga mahimo niya padayunon ang mga hilikuton sang iya relihion. Pero duha ka semana pagkatapos sang ila kasal, gindumilian na sia sang iya bana sa pagtambong sa Cristianong mga miting. Nagsiling sia: “Nasubuan ako kag nagahinibi. Narealisar ko nga indi ko na mahimo ang gusto ko. Pirme gid ako nagahinulsol.”
Siempre pa, may indi tumuluo man nga mga tiayon nga rasonable kag mahinangpanon. Pero bisan pa indi ka mag-antos sa mga epekto sang pagminyo sa indi tumuluo, ano ang epekto sini sa kaangtanan mo sa imo langitnon nga Amay? Ano ang batyagon mo nga wala ka namati sa iya laygay nga nahibaluan mo na gid nga para ini sa imo kaayuhan? Kag labaw sa tanan, ano ang batyagon niya sa imo desisyon?—Hulu. 1:33.
Napamatud-an gid sang mga kauturan sa bilog nga kalibutan nga ang pagminyo sa “sumulunod lamang sang Ginuo” amo ang pinakamaayo nga desisyon. Ang mga indi minyo determinado gid nga pahalipayon ang Dios paagi sa pagpili sing palamanhon ukon palangasaw-on sa tunga sang iya mga sumilimba. Si Michiko, nga isa ka dalaga nga utod sa Japan, ginakumbinsi sang iya pamilya nga magpamana sing indi tumuluo. Samtang ginapamatukan niya ini nga pag-ipit, nakita niya ang pila sang iya mga abyan kag mga kilala nga nakapamana sa sulod sang kongregasyon. Nagsiling sia: “Pirme ko ginasiling sa akon kaugalingon nga bangod si Jehova ‘malipayon nga Dios,’ ang aton kalipay wala nagadepende sa kon bala minyo kita ukon indi. Nagapati man ako nga ihatag niya ang mga handum sang aton tagipusuon. Gani kon indi kita makakita sing palamanhon bisan pa gusto naton mamana, maayo gid nga magpabilin anay kita nga indi minyo.” (1 Tim. 1:11) Sang ulihi, nakapamana si Michiko sing maayo nga utod, kag malipayon sia bangod naghulat sia.
Ang pila ka utod nga lalaki naghulat man sing nagakaigo nga palangasaw-on. Ang isa sa ila amo si Bill nga taga-Australia. Nagsiling sia nga kon kaisa may nanamian sia nga mga babayi sa gua sang kongregasyon. Pero ginalikawan gid niya nga makigsuod sa ila. Ngaa? Indi niya luyag sugdan ang isa ka kaangtanan nga magaresulta sa ‘pagpagota sing sampihakan upod sa indi tumuluo.’ Sa pagligad sang mga tinuig, may mga naluyagan man sia nga utod, pero wala naluyag sa iya. Naghulat si Bill sing 30 ka tuig, dayon nakilala niya ang isa ka utod nga pareho sa iya sing tulumuron. Nagsiling si Bill: “Wala gid ako naghinulsol.” Nagdugang pa sia: “Nalipay gid ako kay updanay kami sa ministeryo, sa pagtuon, kag sa pagsimba. Nalipay gid ako nga makilala kag makaupod ang mga abyan sang akon asawa bangod tanan sila mga sumilimba man ni Jehova. Ginaaplikar namon ang mga prinsipio sang Biblia sa amon pag-asawahay.”
SAMTANG NAGAHULAT KAY JEHOVA
Ano ang mahimo mo samtang ginatugyan mo ang mga butang sa kamot ni Jehova? Mahimo mo hunahunaon kon ngaa wala ka magminyo. Kon ang panguna nga rason amo ang sugo sang Biblia nga magminyo sa “sumulunod lamang sang Ginuo,” dapat ka hatagan sing komendasyon sa pagtuman sina nga sugo. Makasalig ka nga nalipay gid si Jehova sa imo determinasyon nga tumanon ang iya Pulong. (1 Sam. 15:22; Hulu. 27:11) Padayon nga ‘ipautwas sa Dios ang imo ginabatyag’ paagi sa pangamuyo. (Sal. 62:8) Mangin mas hanuot ang imo pangamuyo samtang wala untat ka nga nagapangabay sa iya. Magabakod ang imo kaangtanan sa Dios kada adlaw samtang ginapakigbatuan mo ang mga pagsulay kag sayop nga mga handum. Makasalig ka nga nagaulikid ang Labing Mataas sa tanan niya nga matutom nga alagad kag palangga ka niya. Nahibaluan niya ang imo mga kinahanglanon kag mga handum. Wala sia nagsaad nga hatagan sing tiayon ang kada isa. Pero kon gusto mo na gid mangasawa ukon mamana, nahibaluan sang Dios ang pinakamaayo nga paagi para mahatag ang imo nagakaigo nga mga handum.—Sal. 145:16; Mat. 6:32.
Kon kaisa mahimo magbatyag ka kaangay ni salmista David nga nagsiling: “Sabta ako gilayon, O Jehova; nadulaan ako sang kusog. Indi paglipdi ang imo nawong sa akon.” (Sal. 143:5-7, 10) Sa sini nga sitwasyon, tuguti ang imo langitnon nga Amay nga ipakita kon ano ang iya kabubut-on para sa imo. Mahimo mo ini paagi sa pagbasa sang iya Pulong kag sa pagpamalandong sa sini. Kag mahibaluan mo ang iya mga sugo kag makita mo kon ano ang iya ginhimo para sa iya katawhan sadto. Paagi sa pagpamati sa iya, magabakod ang imo pagsalig nga ang pagtuman sa iya maalamon gid.
Ano pa ang mahimo mo agod mangin malipayon ka kag mabungahon? Samtang wala ka pa sing asawa ukon bana, palambua ang espirituwal nga paghantop, kaalwan, kapisan, kaayo, diosnon nga debosyon, kag maayo nga reputasyon, nga mapuslanon gid para sa isa ka malipayon nga pamilya. (Gen. 24:16-21; Rut 1:16, 17; 2:6, 7, 11; Hulu. 31:10-27) Unaha ang pagpangita sa Ginharian paagi sa pagpakigbahin sing bug-os sa pagbantala kag iban pa nga Cristianong mga hilikuton; mangin pangamlig gid ini sa imo. Si Bill nga ginsambit kaina nagsiling parte sa mga tinuig nga luyag niya mangasawa: “Kadasig lang maglabay sang tion! Gingamit ko ini nga tion sa pag-alagad kay Jehova subong payunir.”
Gani, ang pagminyo sa “sumulunod lamang sang Ginuo” realistiko gihapon. Ang pagtuman sa sini nga panuytoy makabulig sa imo nga mapadunggan si Jehova kag matigayon mo ang dayon nga kalipay. Ang Biblia nagasiling: “Malipayon ang tawo nga nagakahadlok kay Jehova, nga nagakalipay gid sa iya mga sugo. Ang bilidhon nga mga butang kag mga manggad yara sa iya balay, kag ang iya pagkamatarong wala sing katapusan.” (Sal. 112:1, 3) Gani mangin determinado nga tumanon ang sugo sang Dios nga magminyo sa “sumulunod lamang sang Ginuo.”


text:
MGA BAHANDI SA PULONG SANG DIOS | SALMO 52-59
“Itugyan ang Imo Lulan kay Jehova”
Naagyan ni David ang madamo nga kabudlayan sa iya kabuhi. Sang nakomposo ang Salmo 55, naeksperiensiahan na niya ang . . .
Pagyaguta
Paghingabot
Pagtublag sang Konsiensia
Trahedya sa Pamilya
Pagbalatian
Pagluib
Bisan grabe gid ang iya mga kabudlayan, nalandas ini ni David. Sa mga nagabatyag man pareho sini, gingiyahan sang Dios si David sa paghatag sini nga laygay: “Itugyan ang imo lulan kay Jehova.”
Paano naton maaplikar ini nga teksto subong?
Ipangamuyo sing tinagipusuon kay Jehova ang imo mga problema kag kabalaka
Magpagiya kag magdangop sa Pulong ni Jehova kag sa iya organisasyon
Himua ang imo bug-os nga masarangan nga mapahaganhagan ang sitwasyon nahisuno sa mga prinsipio sang Biblia


text:
Pag-andam sa mga Nasod Alang sa “Pagtulon-an ni Jehova”
“Ang prokonsul . . . nahimong usa ka magtutuo, kay siya nahingangha sa pagtulon-an ni Jehova.”—BUH. 13:12.
1-3. Unsang mga babag ang giatubang sa mga tinun-an ni Jesus maylabot sa pagwali sa maayong balita ngadto sa “tanang kanasoran”?
SI Jesu-Kristo naghatag sa iyang mga sumusunod ug dakong buluhaton. Siya nagsugo kanila: “Panglakaw kamo ug paghimog mga tinun-an sa katawhan sa tanang kanasoran.” Sa pagbuhat nila niana, sa ngadtongadto ang ‘maayong balita sa gingharian mawali sa tibuok gipuy-ang yuta ingon nga pagpamatuod ngadto sa tanang kanasoran.’—Mat. 24:14; 28:19.
2 Ang mga tinun-an nahigugma kang Jesus ug sa maayong balita. Bisan pa niana, lagmit naghunahuna sila kon sa unsang paagi nila pagatumanon ang buluhaton nga gisugo kanila. Kon buot hunahunaon, diyutay ra sila. Si Jesus, kinsa ilang gimantala ingong Anak sa Diyos, gipatay. Ang iyang mga tinun-an giisip nga “dili edukado ug ordinaryo.” (Buh. 4:13) Bisan pa niana, imantala nila ang mensahe nga supak sa mga pagtulon-an sa inilang mga lider sa relihiyon, kinsa batid sa karaang mga tradisyon. Sa ilang yutang natawhan, ang mga tinun-an wala tahora. Ug kon itandi sa mahimayaong Imperyo sa Roma, unsa ra man ang nasod sa Israel?
3 Dugang pa, gipasidan-an ni Jesus ang iyang mga tinun-an nga sila pagadumtan ug pagalutoson ug ang pipila kanila pagapatyon. (Luc. 21:16, 17) Budhian sila, manungha ang mini nga mga manalagna, ug mouswag ang kalapasan. (Mat. 24:10-12) Bisan pag dawaton ang ilang mensahe, sa unsang paagi nila kana madala ngadto sa “kinalay-ang dapit sa yuta”? (Buh. 1:8) Morag imposible kanang mahimo!
4. Unsay resulta sa buluhatong pagsangyaw sa unang siglong mga tinun-an?
4 Bisag unsa pa tingaliy ilang gikabalak-an, ang mga tinun-an nagmapuliki sa pagwali sa maayong balita dili lang sa Jerusalem ug Samaria kondili sa ubang nasod usab nga nailhan niadtong panahona. Ang mga tinun-an nakasinati ug mga kalisdanan, apan sulod sa 30 ka tuig ang maayong balita ‘gikawali sa tibuok kalalangan ilalom sa langit’ ug “nagapamunga ug nagalambo sa tibuok kalibotan.” (Col. 1:6, 23) Sa pag-ilustrar: Tungod sa pagsangyaw ni apostol Pablo sa isla sa Cipro, ang Romanong prokonsul nga si Sergio Paulo “nahimong usa ka magtutuo, kay siya nahingangha sa pagtulon-an ni Jehova.”—Basaha ang Buhat 13:6-12.
5. (a) Unsay gisaad ni Jesus sa iyang mga tinun-an? (b) Unsay giingon sa usa ka libro sa kasaysayan bahin sa unang siglo?
5 Ang mga tinun-an ni Jesus nahibalo nga dili nila mapalampos ang buluhatong pagsangyaw sa ilang kaugalingong paningkamot. Si Jesus miingon nga siya magauban kanila ug nga ang balaang espiritu motabang kanila. (Mat. 28:20) Sa pipila ka bahin, ang mga kahimtang niadtong panahona lagmit nakatabang aron mawali ang Gingharian. Ang librong Evangelism in the Early Church nag-ingon nga ang unang siglo lagmit mao ang labing maayong panahon nga sugdan sa mga Kristohanon ang pagsangyaw ug nga sa ulahi gibati sa mga Kristohanon nga giandam sa Diyos ang dalan alang kanila.
6. Unsay atong susihon (a) niini nga artikulo? (b) sa sunod nga artikulo?
6 Walay giingon ang Bibliya kon sa unsang gilapdon gimaniobra sa Diyos ang mga kaugmaran sa unang siglo aron molampos ang buluhatong pagsangyaw. Apan makaseguro kita niini: Buot ni Jehova nga mawali ang maayong balita, apan si Satanas supak niana. Niining artikuloha, atong hisgotan ang pipila ka butang nga lagmit nakapasayon sa buluhatong pagsangyaw sa unang siglo. Sa sunod nga artikulo, atong susihon ang modernong adlaw nga mga kaugmaran nga nakatabang kanato sa pagmantala sa maayong balita ngadto sa kinatumyang bahin sa yuta.
PAX ROMANA
7. Unsa ang Pax Romana, ug nganong talagsaon kana?
7 Sa pipila ka paagi, ang unang siglong Imperyo sa Roma nakahatag ug benepisyo sa mga Kristohanon. Pananglitan, dihay gitawag ug Pax Romana, o Romanhong Kalinaw. Nianang panahona, ang Imperyo sa Roma nagsumpo sa bisan unsang rebelyon. Usahay, may “mga gubat ug mga taho sa mga gubat,” ingon sa gitagna ni Jesus. (Mat. 24:6) Gilaglag sa kasundalohan sa Roma ang Jerusalem niadtong 70 C.E., ug dihay ginagmayng paggubatay duol sa mga utlanan sa imperyo. Apan sulod sa mga 200 ka tuig sukad sa panahon ni Jesus, may kalinaw sa halos tibuok Mediteranyo. Ang usa ka reperensiya nag-ingon: “Sa kasaysayan sa tawo, nianang panahona lamang milungtad ang ingon ka taas nga yugto sa kalinaw, ug wala na gayod molungtad ang ingon niana nga pakigdait taliwala sa daghang katawhan.”
8. Sa unsang paagi nakabenepisyo ang unang mga Kristohanon sa yugto sa kalinaw?
8 Sa pagpahayag sa iyang panglantaw bahin niini nga yugto sa kalinaw, ang usa ka teologo sa ikatulong siglo nga si Origen misulat: “Mahimong lisod ang pagwali sa pagtulon-an ni Jesus sa tibuok kalibotan kon diha pay daghang gingharian . . . sanglit ang mga tawo sa bisan diin mapugos sa pagsundalo ug sa pagpakig-away aron sa pagdepensa sa ilang yuta. . . . Nan, sa unsang paagi kini nga pagtulon-an, nga nagsangyawg kalinaw ug wala magtugot sa mga tawo sa pagpanimalos sa ilang mga kaaway, mokaylap gawas lang kon ang kahimtang sa kalibotan nausab ug ang mga tawo mas malumo sa panahon ni Jesus?” Ang mga magmamantala sa Gingharian gilutos diha sa Imperyo sa Roma, apan sila makigdaiton ug dayag nga nakabenepisyo sa maong yugto sa kalinaw.—Basaha ang Roma 12:18-21.
SAYON NGA PAGPANAW
9, 10. Nganong sayon alang sa mga tinun-an ang pagpanaw diha sa Imperyo sa Roma?
9 Gipahimuslan sa mga Kristohanon ang sistema sa mga dalan sa Roma. Aron mapanalipdan ug makontrolar ang mga ginsakpan niini, ang Roma adunay puwersado ug batid nga kasundalohan. Aron dali rang makapanaw ang mga sundalo, gikinahanglan ang maayong mga dalan, ug ang mga Romano hanas sa paghimo niana. Ang Romanong mga inhenyero naghimog kapin sa 80,000 ka kilometrong dalan nga nagdugtong sa halos tanang probinsiya. Ang mga dalan milagbas sa kalasangan, mitabok sa mga desyerto, ug milatas sa kabukiran.
10 Gawas pa sa ilang sistema sa mga dalan, gipahimuslan sa mga Romano ang ilang mga 27,000 ka kilometrong manabigar nga mga suba ug mga kanal. Ang mga barko sa Roma nakalawig ug mga 900 ka ruta sa kadagatan nga nagdugtong sa gatosan ka pantalan. Busa, ang mga Kristohanon nakapanaw bisan diin sa Imperyo sa Roma. Dihay mga kalisdanan, apan si apostol Pablo ug ang uban nakapanaw sa tibuok imperyo nga wala magkinahanglag pasaporte ug bisa. Wala usay inspeksiyon sa imigrasyon ug aduwana. Dugang pa, wala kaayoy tulisan sa kadalanan kay grabe ang silot sa Roma alang sa mga kriminal. Wala poy pirata sa kadagatan, sanglit may mga barko sa militar sa Roma nga nagbantay niini. Bisag kadaghan nakasinatig pagkalunod si Pablo ug dihay mga kapeligrohan sa dagat, walay gihisgotan ang Kasulatan nga giatake sila sa mga pirata.—2 Cor. 11:25, 26.
GREGONG PINULONGAN
11. Nganong gigamit sa mga tinun-an ang Gregong pinulongan?
11 Ang komon, o Koine, nga Gregong pinulongan nakatabang sa pagpalambo sa maayong komunikasyon ug panaghiusa taliwala sa Kristohanong mga kongregasyon. Tungod sa pagpanakop ni Alejandrong Bantogan, ang Grego kaylap nga gisulti ug nasabtan sa kadaghanan. Busa, ang mga alagad sa Diyos nakakomunikar sa tanang matang sa tawo, ug kini nakaamot sa pagkaylap sa maayong balita. Dugang pa, ang mga Hudiyo nga nagpuyo sa Ehipto naghubad sa Hebreohanong Kasulatan ngadto sa Gregong pinulongan. Ang mga tawo pamilyar niining Septuagint nga hubad, ug ang unang mga sumusunod ni Kristo kanunayng mokutlo niini. Gigamit usab sa mga Kristohanon ang Grego sa pagsulat sa uban pang basahon sa Bibliya. Kini daghag bokabularyo ug mga termino nga magamit sa pagpatin-aw sa espirituwal nga mga butang.
12. (a) Unsa ang codex, ug unsay mga bentaha niini kon itandi sa linukot nga basahon? (b) Kanus-a nga daghan kaayong Kristohanon ang migamit sa codex?
12 Sa unsang paagi gigamit sa mga Kristohanon ang Kasulatan diha sa ilang ministeryo? Ang mga linukot nga basahon lisod gamiton o dad-on, kay kinahanglan kining buksan ug lukoton, ug sagad usa lang ka bahin sa pergamino ang dunay sulat. Ang Ebanghelyo ni Mateo pa lang makapuno nag entiro nga linukot. Apan naimbento ang codex—ang kinaunhang matang sa libro. Kini maoy hugpong sa mga panid nga gitahi. Ang magbabasa makaabli sa codex ug dali rang makit-an ang teksto. Bisag wala mahibaloi kon kanus-a gisugdan paggamit sa mga Kristohanon ang codex, ang usa ka reperensiya nag-ingon: “Daghan kaayong Kristohanon ang naggamit sa codex sa ikaduhang siglo busa lagmit gisugdan kini paggamit sa wala pa ang A.D. 100.”
ROMANHONG BALAOD
13, 14. (a) Sa unsang paagi gigamit ni Pablo ang iyang katungod ingong lungsoranon sa Roma? (b) Sa unsang paagi nakabenepisyo ang mga Kristohanon sa Romanhong balaod?
13 Ang Romanhong balaod gipatuman diha sa tibuok imperyo, ug ang mga lungsoranon sa Roma giprotektahan ug gihatagag mga katungod. Daghang higayon nga gigamit ni Pablo ang iyang katungod ingong lungsoranon sa Roma. Sa dihang latigohon na unta siya didto sa Jerusalem, ang apostol nangutana sa Romanong opisyal: “Subay ba sa balaod nga lapdosan ninyo ang usa ka tawo nga Romano ug wala pa husaya?” Dili gayod. Sa dihang gisulti ni Pablo nga siya usa ka Romano sukad sa pagkatawo, “ang mga tawo nga mousisa unta kaniya inubanan sa pagsakit mibiya kaniya; ug ang komandante militar nahadlok sa dihang iyang natino nga [si Pablo] usa diay ka Romano ug nga siya nagpagapos kaniya.”—Buh. 22:25-29.
14 Ang pagkalungsoranon ni Pablo sa Roma nakaapektar sa pagtratar kaniya sa Filipos. (Buh. 16:35-40) Sa Efeso, gipunting sa kalihim sa siyudad ang Romanhong balaod human niya pakalmaha ang magubtanong panon. (Buh. 19:35-41) Ang pag-apelar ni Pablo dihang didto siya sa Cesarea nagbukas sa dalan nga madepensahan niya ang iyang pagtuo atubangan kang Cesar. (Buh. 25:8-12) Busa, tungod sa Romanhong balaod nahimong posible ‘ang pagdepensa ug pagtukod sa legal nga paagi sa maayong balita.’—Filip. 1:7.
PAGKATIBULAAG SA MGA HUDIYO
15. Unsa ka kaylap ang mga komunidad sa mga Hudiyo sa unang siglo?
15 Sa pipila ka paagi, nahimong sayon ang pagwali sa mga Kristohanon kay ang mga Hudiyo nagkatibulaag sa tibuok Imperyo sa Roma. Kasiglohan una pa niana ang mga Asiryanhon ug sa ulahi ang mga Babilonyanhon nagdestiyero sa mga Hudiyo gikan sa ilang yutang natawhan. Sukad pa sa ikalimang siglo B.C.E., may komunidad na sa mga Hudiyo diha sa 127 ka probinsiya sa Imperyo sa Persia. (Est. 9:30) Niadtong dinhi si Jesus sa yuta, dihay mga komunidad sa mga Hudiyo sa Ehipto ug sa ubang bahin sa Amihanang Aprika, maingon man sa Gresya, Asia Minor, ug Mesopotamia. Gibanabana nga sa 60,000,000 ka tawo sa Imperyo sa Roma, mga 1 sa 14 ang Hudiyo. Bisan asa mangadto ang mga Hudiyo, gidala nila ang ilang relihiyon.—Mat. 23:15.
16, 17. (a) Sa unsang paagi nakabenepisyo ang daghang dili-Hudiyo sa pagkatibulaag sa mga Hudiyo? (b) Sa unsang paagi gisundog sa mga Kristohanon ang panig-ingnan sa mga Hudiyo?
16 Sanglit daghan kaayong Hudiyo sa lainlaing dapit, daghang dili-Hudiyo ang nahimong pamilyar sa Hebreohanong Kasulatan. Ilang nakat-onan nga dunay usa lamang ka matuod nga Diyos ug nga kadtong nag-alagad kaniya kinahanglang mosunod sa hataas nga sukdanan sa moral. Dugang pa, ang Hebreohanong Kasulatan naundan ug daghang tagna bahin sa Mesiyas. (Luc. 24:44) Ang mga Hudiyo ug mga Kristohanon parehong nahibalo nga ang Hebreohanong Kasulatan maoy inspiradong Pulong sa Diyos, mao nga wala malisdi si Pablo sa pagsangyaw ngadto sa mga tawo kansang kasingkasing nakiling sa pagkamatarong. Busa, nabatasan na sa apostol ang pagsulod sa mga sinagoga sa mga Hudiyo ug pagpangatarongan kanila pinasukad sa Kasulatan.—Basaha ang Buhat 17:1, 2.
17 Ang mga Hudiyo nakaestablisar ug paagi sa pagsimba. Sila regular nga nagtigom diha sa mga sinagoga o sa mga tigomanan sa gawas. Sila nag-awit, nag-ampo, ug naghisgot sa Kasulatan. Susama usab niana ang ginahimo sa Kristohanong mga kongregasyon karon.
NAHIMONG POSIBLE TUNGOD SA TABANG NI JEHOVA
18, 19. (a) Unsay nahimong posible tungod sa mga kahimtang sa unang siglo? (b) Tungod sa atong natun-an karon, unsay imong pagbati kang Jehova?
18 Busa ang talagsaong mga kahimtang nakaamot sa malamposong pagwali sa maayong balita. Ang Pax Romana, sayon nga pagpanaw, Gregong pinulongan, Romanhong balaod, ug ang pagkatibulaag sa mga Hudiyo nakatabang sa mga tinun-an ni Jesus sa pagtuman sa buluhaton nga gisugo sa Diyos kanila.
19 Upat ka siglo una pa niana, usa ka karakter sa sinulat sa Gregong pilosopo nga si Plato miingon: “Lisod mailhan ang magbubuhat ug amahan niining atong uniberso, ug kon mailhan man nato siya, imposible ang pagsulti bahin kaniya ngadto sa tanan.” Apan si Jesus miingon: “Ang mga butang nga imposible sa tawo maoy posible sa Diyos.” (Luc. 18:27) Buot sa Maglalalang sa uniberso nga ang mga tawo makakaplag ug makaila kaniya. Dugang pa, giingnan ni Jesus ang iyang mga sumusunod: “Paghimog mga tinun-an sa katawhan sa tanang kanasoran.” (Mat. 28:19) Sa tabang ni Jehova nga Diyos, posible gayod ang pagtuman sa maong sugo. Ipakita sa sunod nga artikulo kon sa unsang paagi ginahimo ang maong buluhaton karon.


text:
Dinhi nagsugod ang mga urom
Nga gipangtigom ni Balentino Balakero.
Nakahibawo na siya sa damgohon niyang mga damgo
Diin kanunay niyang mahimamat ang iyang Musa
Nga lagom og ilok ug pahak og kilay.
Mga garay ilang gipangtagay
Samtang si Musa nagminatay og hilak
Kay nawala ang metaporang sumsoman.
Apan kining tanan imposibleng mahitabo kay
Wala na'y dugos ang imahinasyon ni Balentino.
Dinhi nagsugod ang pagkabuwasot
Ni Leon Kulot sa gamayng lungag sa kahiamgo.
Gikawat ang iyang puti, putling kabayo nga si Boso
Sa mga biyuda nga nagkalapok gikan sa Duljo.
“Gihidlaw tingali sila sa maundanong kamingaw
Nga ila pa untang masaw-an madawdaw.
Dili lang unta sila mangawat,
Maningkamot unta sila og panghagdaw
Sa lim-aw nga gisagol sa akong lamaw,”
Saysay pa ni Leon samtang siya nanudlay
Atubangan sa samin sa iyang ulayng' iyaan.
Sa samin, iyang nakita si Boso gilansiyaw
Sa karaang karenderiya sa Minglanilla.
“Matulon kaha sa mga biyuda ang himaya?”
Dinhi nagsugod ang pagkalimot
Ni Cinderella nga ang matag magul-anon nga sugilanon
Adunay kataposan, apan iya gihapong gipaabot
Ang iyang bungotong prinsipe kansang kasingkasing
Galutawlutaw sa garapon
Nga gikuptan niya'g hugot.
-- KEVIN A. LAGUNDAMandaue City, Cebu, Philippines


text:
By Genamos_US of Washington DC, USA
Ang bugnawng huyohoy walay sama
Linaw ang tubig na pagkatin-awa
Kay gidan-agan sa nangidhat nga adlaw
Samtang ang pughawng langit nagtan-aw
Dili halayo sa akong panan-aw
Ang punu-an sa mangga nga lunhaw
Kaniadto gamay pa ang punu-an
Matag hapon among pagkaduawan
Sama sa hangin ang panahon milabay
Ang kausaban sa palibot ang gisaysay
Gianod ang hunahuna sa kagahapon
Didto natawo ang gugmang naulipon
Ang sapa maoy saksi sa maong gugma
Duha ka kasingkasing nga nagkahiusa
Mga bahakhak, talidhay ug katawa
Gisawhan namong duha sama sa grasya
Damgo, kalipay ug mga saad gisugilon
Way paglubad kinabuhi nga malinawon
Apan wa ko damha ang panahon nagluib
Nahunlak nga pagbati dili ko matukib
Siya mibiya ug ang suwat maoy miasoy
Gibasa ug ang kamatuoran walay kalooy
Giam-aman ko ang kasingkasing sa pagsabot
Bisan ang dughan nagdumili wala mahimoot
Sa iyang paglakaw balon ang akong pagsalig
Matag adlaw pag-ampo kaniya akong iparayeg
Bisan way kasigurohan kon kanus-a siya mobalik
Dawaton ko ang kamatuoran sa gugmang gisawilik
Bugtong hadumanan ang nagduka nga sapa
Sa akong paghanduraw kaniya bisan siya wala
Nagpabalin malaumon sa gugmang gipanaad namong duha
Nagpaabot kaniya sa daplin sa sapa uban ang mga luha


text:
Cebuano News: App-based programs, bawal na usab samtang nagmaneho
- May 18, 2017
- e
TAGBILARAN CITY, May 17 (PIA)--Bawal usab ang paggamit sa Waze o GPS-based geographical navigation application program apil na ang Uber ug Grab nga gigamit sa mga Transport Network Vehicle Service (TNVS) samtang nagmaneho.
Kini base sa Implementing Rules and Regulations (IRR) nga gitakda sa Department of Transportation (DOTr) alang sa Anti-Destructive Driving law nga ipatuman na sugod ugma, Mayo 18, 2017.
Pagpasabot ni Land Transportation Office (LTO) chief Edgar Galvante, kun dili malikayan nga mogamit ang mga motorista sa maong mga application, kinahanglang mohunong una sa daplin sa kalsada aron malikayan ang disgrasya.
Giingong tanang sakyanan gawas lamang sa ambulansiya sakop niining bag-ong balaod apil na ang mga naka-diplomatic plate.
Matud pa ni Galvante nga dili lamang mga enforcers sa LTO, MMDA, LTFRB ug HPG ang magpatuman sa Anti-Destructive Driving law apan bisan ang mga traffic enforcer sa mga local government unit. (ecb/PIA7-Bohol)
Other News
- May 27, 2017
- May 27, 2017
- May 27, 2017
- May 27, 2017


text:
1Ug mipuyo ang Israel sa Sitim; ug ang katawohan mingsugod sa pagpakighilawas uban sa mga anak nga babaye ni Moab: 2Kay ilang gitawag ang katawohan ngadto sa mga halad sa ilang mga dios; ug ang katawohan mingkaon, ug mingyukbo sa ilang mga dios. 3Ug ang Israel mikuyog sa iyang kaugalingon ngadto kang Baal-Peor: ug ang kaligutgut ni Jehova misilaub batok sa Israel. 4Ug si Jehova miingon kang Moises: Kuhaon mo ang tanang mga dagkung tawo sa katawohan, ug sila bitayon mo kang Jehova sa atubangan sa nawong sa adlaw, aron ang mabangis nga kaligutgut ni Jehova magapahalayo gikan sa Israel. 5Ug si Moises miingon sa mga maghuhukom sa Israel: Pamatyon ninyo ang tanan nga mingtipon ngadto kang Baal-Peor, ang tagsatagsa sa iyang kaugalingong tawo. 6Ug ania karon, usa sa mga anak sa Israel miabut ug nagdala sa usa ka babaye nga Madianhon ngadto sa iyang mga igsoon, diha sa mga mata ni Moises, ug diha sa mga mata sa tibook nga katilingban sa mga anak sa Israel, samtang sila nanagbakho pa didto sa pultahan sa balong-balong nga pagatiguman. 7Ug sa nakita siya ni Pineas, ang anak nga lalake ni Eleazar, ang anak nga lalake ni Aaron ang sacerdote, mitindog siya sa taliwala sa katilingban ug mikuha ug usa ka bangkaw sa iyang kamot; 8Ug misunod siya sa paglakaw niadtong tawo sa Israel ngadto sa pabiyon, ug giduslak niya silang duruha, ang tawo sa Israel, ug ang babaye nga Madianhon nga gilapsan sa iyang lawas. Sa ingon niana mihunong ang kamatay sa mga anak sa Israel. 9Ug kadtong mga nangamatay pinaagi sa hampak may kaluhaan ug upat ka libo. 10Ug si Jehova misulti kang Moises, nga nagaingon: 11Si Pineas, ang anak nga lalake ni Eleazar, ang anak nga lalake ni Aaron ang sacerdote, nagpahilayo sa akong kaligutgut gikan sa mga anak sa Israel, nga niana siya nangabugho uban sa akong pangabugho sa taliwala nila, sa ingon niana mao nga wala ko pag-ut-uta ang mga anak sa Israel sa akong pagpangabugho. 12Busa iingon mo: Ania karon, nagahatag ako kaniya sa akong tugon sa pakigdait. 13Ug kini mahimo alang kaniya, ug sa iyang kaliwat nga mosunod kaniya, ang tugon sa pagka-sacerdote nga walay katapusan; tungod kay siya adunay kasilag alang sa Dios, ug nagbuhat ug pagtabon sa sala alang sa mga anak sa Israel. 14Karon ang ngalan niadtong tawo sa Israel nga gipatay, siya nga gipatay uban sa babaye nga Madianhon, mao si Simri, ang anak nga lalake ni Salu, usa ka principe sa usa ka balay sa amahan sa taliwala sa banay ni Simeon. 15Ug ang ngalan sa babaye nga Madianhon nga gipatay, mao si Cozbi, ang anak nga babaye ni Zur; si Cozbi punoan sa katawohan sa usa ka panimalay sa Madian. 16Ug si Jehova misulti kang Moises, nga nagaingon: 17Sakiton ninyo ang mga Madianhon, ug pamatyon ninyo sila; 18Kay sila nanagpalagut kaninyo uban sa ilang mga lalang, nga pinaagi niini sila nanaglimbong kaninyo mahatungod sa butang ni Peor, ug mahatungod sa butang ni Cozbi, ang anak nga babaye sa principe sa Madian, ilang igsoon nga babaye, nga gipatay sa adlaw sa kamatay mahitungod sa butang ni Peor.
Copyright
Learn More


text:
Sa tinguha nga mapakusog ang tanang Dabaonon organisasyon, gipailawom sa Davao del Norte ang nagkalain-laing organisasyon sa 2-ka adlaw nga seminar sa Community Based Road Maintenance Contracting (CBRMC) pinaagi sa Provincial Engineering Office (PEO), Huwebes, Enero 26 didto sa Big 8 Corporate Hotel, Tagum City.
Gawas nga mapakusog ang ilang kagahom (empowered), kahigayonan sab sa mga sakop sa Peoples Organizations, Kooperatiba, ug mga NGOs nga nakabase sa mga barangay nga madugangan ang ilang kita.
“Usa ka tumong nganong gipalig-on gyod ni sa atong halangdong gobernador, nga ang mga POs, mga associations sa lain-laing lungsod mapalig-on ug ma-evolved into a sustainable, self-sustaining organization sa mga taga baryo aron pod motubag sa inyohang panginabuhian nga panginahanglan,” matod ni Provincial Administrator Samson J. Sanchez nga mituyo lang gyod pag-adto sa seminar aron dasigon ang mga mag-uuma.
Kahinumduman nga sa napulo ka probinsya nga benepisyaryo sa Provincial Road Management Facility (PRMF) gikan sa nasod Australia ang mga lalawigan sa Aklan, Guimaras ug Davao del Norte lamang ang misulay pag-implementar sa Community Based Road Maintenance Contracting (CBRMC) apan bugtong DavNor na lamang ang nakalahutay sa maong programa.
Dugang pasabot sa Provincial Administrator nga ang pagpa-apil sa mga POs diin nasakop ang maong karsada, mopabati sa katawhan sa ilang “responsibilidad sa pagpanag-iya” sanglit sila ang kanunay mogamit sa maong karsada. Haom usab kini sa development thrust sa administrasyon ni Gobernador Anthony del Rosario nga BEST PEOPLE.
“Gitagaag higayon ang mga Peoples Organizations sa lain-laing barangay labina gyod ug asa nahimutang kining mga provincial roads. . . nga dakong papel ug kabahin diha sa pag-maintain sa atoang mga kadalanan. Kini nga programa nahaom ni siya dinha sa kinatibuk-an nga development thrust sa atoang governor sa people empowerment . . . nga naa dinha ang BEST PEOPLE of which ang P diha sa PEOPLE public infrastructure. . . walay intensyon ang atong halangdong gobernador nga dili kini mapalig-on pinaagi sab sa atong mga stakeholders,” dugang pahayag ni administrador Sanchez.
Kompyansa kaayo ang PEO nga molahutay ang programa sa CBRMC sanglit nagmalampuson ang pilot test sa miaging tuig nga gipahigayon pinaagi sa Kipalili Farmers Association diin gi-mentinar niini ang 6.93 kilometros nga karsada gikan sa Kipalili hangtod New Loon sa lungsod sa Asuncion.
“Actually gwapo kaayo ang feedback. Ang feedback nila gwapo kaayo. Mao bitaw nga na-engganyo mi karon nga atoang dungagan pa. Sunod tuig nagplano mi nga doblehon namo. So kun karon nga 152 kilometers, himoon namo nga three hundred plus next year,” masaligon nga pahayag ni Provincial Engineer Raul Mabanglo.
Sa 2-ka adlaw nga seminar, gitudloan ang mga partisipante sa ilang “libro” isip giya (manual) sa pakig kontrata sa PEO alang sa maong trabaho nga naundan sa mga tema: Community-based road planning; Community organizing; Procurement; Road maintenance standard and activities; Road maintenance management and supervision; Occupational health and safety, environment and gender sensitivity; Billing and request; ug Monitoring and evaluation.


text:
Sama sa akong gisulti sa una,
ang Ginuo gamhanan kaayo,
ginama niya ang tawo sa ikapito nga adlaw.
Kumpleto ang nawong sa tawo,
pero ulahi nga gipuno ang ilong.
Busa duna nay mga mata ang tawo paghimo,
kay unsaon man nila pagkakita sa mansanas ug sa bitin sa paraiso,
kung sila mga buta, napaakan na unta sila sa bitin.
Ang estorya mao ni:
Pag-gama sa Ginoo natong tanan,
Ling-ngin ug dagko ta ug mga mata tanan,
Kay ngano man?
kay nobenta porsyento sa informatsyon nga atong makuha sa kalibutan,
gikan sa atong mga mata...
kay ngano man ana man?
kay dili musugot ang Ginoo
nga ang iyang gihaguan ug gama ug pito ka adlaw,
nga dili nato makita kining tanan,
tunggod kay nindot kaayo ang kalibutan.
Ang tanang kaliwatan sa kalibutan dagku kaayo ug mga mata...
Unya, unsa may nahitabo nga ang Insik gamay man kaayo ug mata?
Beh, explikari kuno ko...
sayon ra kana tubagon...
Ang Ginoo ang nagbuhat sa mga mata nga dagku ug linggin,
pero ang kusinero ang naghimo sa gagmay nga mata sa Insik...
ha, gamhanan diay kaayo na ang kusinero, sobra pa sa Ginoo?
Unsay gibuhat sa kusinero?
kada adlaw kung magtan-aw ka ug Insik mukaon,
ga-isa ang usa ka till sa lamesa,
and duha ka kamot nanampiling,
kada adlaw,
kada kaon,
mao nay gibuhat sa Insik...
Ang pangutana:
nganong manampiling man ang Insik?
Kung muduol ka sa insik
nga nagsaka ang tiil,
ug nanampiling,
ang giyawyaw ana kay:
LUGAW NA SAD!!!!
Ikaw bay manampiling
kada adlaw,
kada kaon,
tan-awa kung dili ba ka MA-INSIK!!!


text:
KAPITULO 2
Siya “Naglakaw Uban sa Matuod nga Diyos”
1, 2. Unsay gitukod ni Noe ug sa iyang pamilya, ug unsa ang pipila sa mga hagit nga ilang giatubang?
GITUYHAD ni Noe ang iyang likod ug giinat ang gipamaolang kaunoran. Handurawa siya nga naglingkod sa usa ka kahoyng sagbayan, nga nagpahulay kadali gikan sa iyang trabaho samtang naglantaw sa dako kaayong gambalay sa arka. Nangalisbo ang isog nga baho sa alkitran ug naglanoglanog ang mga himan sa pagtukod. Gikan sa iyang gilingkoran, nakita ni Noe ang iyang mga anak nga nagkadusingot sa pagmontar sa dagkong mga kahoy. Ang iyang mga anak, ilang mga asawa, ug ang iya mismong hinigugmang asawa mitabang niya sa pagtukod sa arka sulod na sa mga dekada. Dakodako na silag agi, apan dako pa silag humanonon!
2 Ang mga tawo naghunahuna nga ang pamilya ni Noe nangabuang. Samtang anam-anam nga naporma ang arka, misamot ang pagbiaybiay sa mga tawo sa ideya nga malunopan ang yuta. Ang kalamidad nga gipasidaan ni Noe daw dili katuohan, dako gayong binuang! Dili sila makatuo nga usikan sa usa ka tawo ang iyang kinabuhi ug nianang sa iyang pamilya alang sa maong kabuangan. Apan ang Diyos ni Noe, si Jehova, wala maglantaw kaniya sa ingon.
3. Sa unsang diwa nga si Noe naglakaw uban sa Diyos?
3 Ang Pulong sa Diyos nag-ingon: “Si Noe naglakaw uban sa matuod nga Diyos.” (Basaha ang Genesis 6:9.) Unsay gipasabot niana? Wala kana magpasabot nga ang Diyos naglakaw dinhi sa yuta, ni si Noe miadto sa langit. Hinunoa, gisunod ug gimahal pag-ayo ni Noe si Jehova nga sama silag nag-uban paglakaw ingong managhigala. Linibo ka tuig sa ulahi, ang Bibliya nag-ingon bahin kang Noe: “Pinaagi [sa iyang] pagtuo iyang gihukman ang kalibotan.” (Heb. 11:7) Sa unsang paagi? Unsay atong makat-onan sa iyang pagtuo?
Walay-Ikasaway Diha sa Daotang Kalibotan
4, 5. Sa adlaw ni Noe, sa unsang paagi misamot pa ang pagkadaotan sa kalibotan?
4 Si Noe nagdako sa kalibotang nagkagrabe ka daotan. Daotan na kini sukad pa sa iyang apohan-sa-tuhod nga si Enoc, laing matarong nga tawo nga naglakaw uban sa Diyos. Gitagna ni Enoc nga moabot ang adlaw sa paghukom sa dili-diyosnong mga tawo. Ug sa adlaw ni Noe, misamot pa ang pagkadaotan. Gani, alang kang Jehova, ang yuta nadaot, kay napuno kini sa kapintasan. (Gen. 5:22; 6:11; Jud. 14, 15) Nganong misamot man ang pagkadaotan?
5 May daotang nahitabo taliwala sa espirituhanong mga anak sa Diyos, ang mga manulonda. Ang usa kanila mirebelde na kang Jehova. Tungod sa iyang pagpasipala sa Diyos ug paghaylo kang Adan ug Eva sa pagpakasala, siya nahimong Satanas nga Yawa. Sa adlaw ni Noe, ang ubang manulonda mirebelde usab sa matarong nga pagmando ni Jehova. Sila mibiya sa ilang katungdanan sa langit, nanganhi sa yuta, nagsul-ob ug tawhanong lawas, ug nagkuhag maanyag nga mga babaye ingong asawa. Kadtong hambogiro, hakog nga mga manulonda maoy daotang impluwensiya sa mga tawo.—Gen. 6:1, 2; Jud. 6, 7.
6. Unsay epekto sa mga Nepilim sa kahimtang sa kalibotan, ug unsay gitakda ni Jehova nga buhaton?
6 Dugang pa, ang dili-kinaiyanhong panag-ipon sa maong mga manulonda ug sa mga babaye nagpatunghag higanteng mga anak nga may talagsaong kusog. Ang Bibliya nagtawag kanilang Nepilim, nga nagkahulogang “Tigpukan”—kadtong nagpahinabo nga mapukan ang uban. Tungod sa daogdaogan kaayong mga Nepilim, misamot ang kapintasan sa kalibotan. Dili ikatingala nga sa panglantaw sa Maglalalang, “ang pagkadaotan sa tawo dagaya diha sa yuta ug ang matag kiling sa mga hunahuna sa iyang kasingkasing daotan lamang sa tanang panahon.” Gitakda ni Jehova nga iyang paphaon kanang daotang katilingban human sa 120 ka tuig.—Basaha ang Genesis 6:3-5.
7. Unsang hagit ang giatubang ni Noe ug sa iyang asawa sa pagpanalipod sa ilang mga anak batok sa daotang impluwensiya?
7 Handurawa kon unsa ka lisod ang pag-atiman ug pamilya niadtong panahona! Apan, nahimo kana ni Noe. Nakabaton siyag buotang asawa. Pag-edad ni Noe ug 500, nakabaton silag tulo ka anak nga lalaki—si Sem, Ham, ug Japet. * Tungod sa daotang impluwensiya sa palibot, kinahanglang panalipdan ni Noe ug sa iyang asawa ang ilang mga anak. Ang mga bata sagad mobilib sa “mga gamhanan” ug sa “mga tawong bantogan,” busa lagmit mibilib sab sila sa mga Nepilim. Dili gayod mapugngan ni Noe ug sa iyang asawa nga madunggan sa ilang mga anak ang gipanghimo sa mga higante, apan mahimo nilang itudlo ang makapatandog sa kasingkasing nga kamatuoran bahin kang Jehova nga Diyos, ang usa nga nagdumot sa pagkadaotan. Kinahanglan nilang pasabton ang ilang mga anak nga si Jehova nasakitan sa kapintasan ug rebelyon sa kalibotan.—Gen. 6:6.
8. Sa unsang paagi masundog sa maalamong mga ginikanan karon ang panig-ingnan ni Noe ug sa iyang asawa?
8 Masabtan tingali sa mga ginikanan karon ang kahimtang ni Noe ug sa iyang asawa. Ang atong kalibotan punog kapintasan ug rebelyon. Midagsang sa mga siyudad ang gang sa rebelyosong mga batan-on. Bisan gani ang mga kalingawan nga alang sa mga bata natugob sa kapintasan. Ang maalamong mga ginikanan maningkamot sa pagpanalipod sa ilang mga anak batok sa maong impluwensiya pinaagi sa pagtudlo kanila bahin sa Diyos sa pakigdait, si Jehova, kinsa hapit nang magtapos sa tanang kapintasan. (Sal. 11:5; 37:10, 11) Posible gayong molampos, sama kang Noe ug sa iyang asawa. Ang ilang mga anak nahimong maayong mga tawo, ug naminyog mga babayeng andam usab nga unahon sa ilang kinabuhi ang matuod nga Diyos, si Jehova.
“Paghimo Alang Kanimo ug Usa ka Arka”
9, 10. (a) Unsang sugo ni Jehova ang nakapausab sa kinabuhi ni Noe? (b) Unsay gisulti ni Jehova kang Noe bahin sa disenyo ug katuyoan sa arka?
9 Usa ka adlaw niana, bug-os nga nausab ang kinabuhi ni Noe. Gisultihan ni Jehova ang iyang minahal nga alagad bahin sa Iyang katuyoan nga taposon ang kalibotan niadtong panahona. Ang Diyos nagsugo kang Noe: “Paghimo alang kanimo ug usa ka arka gikan sa kahoyng salongon.”—Gen. 6:14.
10 Kini nga arka dili usa ka barko, ingon sa gituohan sa uban. Wala kiniy dulong ni ulin, kasko ni timon—walay mga bawog o kurba. Mora lang kinig dakong kahon. Gihatag ni Jehova kang Noe ang eksaktong sukod sa arka ug ang pipila ka detalye sa disenyo niini. Dayon iyang gisugo si Noe nga bulitan kinig alkitran sa sulod ug gawas. Ug iyang giingnan si Noe kon ngano: “Ania, ako magdala ug lunop sa mga tubig diha sa yuta . . . Ang tanan nga anaa sa yuta mabugtoan sa gininhawa.” Apan, si Jehova mihimog pakigsaad, o pormal nga kasabotan, kang Noe: “Ikaw kinahanglang mosulod sa arka, ikaw ug ang imong mga anak nga lalaki ug ang imong asawa ug ang mga asawa sa imong mga anak nga lalaki uban kanimo.” Kinahanglan sab niyang ipasulod ang lainlaing matang sa mananap. Kadto lamang makasulod sa arka ang maluwas sa nagsingabot nga Lunop!—Gen. 6:17-20.
11, 12. Unsa ang dakong buluhaton nga gihatag kang Noe, ug unsay iyang sanong sa maong hagit?
11 Si Noe may dakong buluhaton. Ang arka dako kaayo—mga 133 metros ang gitas-on, 22 metros ang gilapdon, ug 13 metros ang gihabogon. Mas dako pa kini sa kinadak-ang mga barko nga gama sa kahoy sa modernong panahon. Midumili ba si Noe sa maong asaynment, nagreklamo sa kalisod niini, o nag-usab sa mga detalye aron sayon ra kining buhaton? Ang Bibliya nagtubag: “Gibuhat ni Noe ang sumala sa tanan nga gisugo sa Diyos kaniya. Gibuhat niya ang ingon gayod.”—Gen. 6:22.
12 Ang buluhaton gidangtag mga dekada, tingali 40 ngadto sa 50 ka tuig. Kini naglakip sa pagpamutol ug kahoy, paghakot sa mga troso, ug paghimog mga sagbayan. Ang arka himoon nga may tulo ka andana, daghang lawak, ug may pultahan sa kilid. Dayag nga kini may mga bentana sa ibabaw, ug atop nga handag ug diyutay aron daling moagos ang ulan.—Gen. 6:14-16.
13. Unsang bahin sa buluhaton ni Noe ang tingali mas lisod pa kay sa paghimog arka, ug unsay sanong sa mga tawo niana?
13 Paglabay sa katuigan, sa dihang naporma na ang arka, lagmit nalipay kaayo si Noe sa tabang sa iyang pamilya! Apan, diha pay laing bahin sa buluhaton nga tingali mas lisod pa kay sa paghimog arka. Ang Bibliya nag-ingon nga si Noe maoy “usa ka magwawali sa pagkamatarong.” (Basaha ang 2 Pedro 2:5.) Busa siya maisogong nanguna sa pagpasidaan sa katawhan nianang daotan, dili-diyosnong katilingban bahin sa nagsingabot nga kalaglagan. Unsay ilang sanong? Sa ulahi, si Jesu-Kristo naghisgot nianang panahona, nga ang maong mga tawo ‘wala magtagad.’ Siya miingon nga sila puliki kaayo sa adlaw-adlawng kalihokan—pagkaon, pag-inom, ug pagminyo—nga sila wala mamati kang Noe. (Mat. 24:37-39) Walay duhaduha nga daghan ang nagbiaybiay kaniya ug sa iyang pamilya; ang uban tingali nanghulga ug mapintasong misupak kaniya. Ila pa gani tingaling gibabagan ang pagtukod sa arka.
14. Unsay makat-onan sa Kristohanong mga pamilya karon gikan kang Noe ug sa iyang pamilya?
14 Bisan pa niana, si Noe ug ang iyang pamilya wala gayod mosurender. Sila nagpadayon sa pagtukod sa arka bisag ang mga tawo sa ilang palibot naghunahuna nga kana walay pulos, dili-maalamon, o binuang. Busa, ang Kristohanong mga pamilya karon daghag makat-onan sa pagtuo ni Noe ug sa iyang pamilya. Sa pagkatinuod, kita nagkinabuhi sa gitawag sa Bibliya nga “kataposang mga adlaw” niining sistemaha sa mga butang. (2 Tim. 3:1) Si Jesus nag-ingon nga ang atong panahon susama sa panahon nga gitukod ni Noe ang arka. Kon ang mga Kristohanon nga nagsangyaw sa Gingharian sa Diyos dili tagdon, biaybiayon, o lutoson pa gani, maayong hinumdoman nila si Noe. Dili sila ang unang nakaagom sa maong kalisdanan.
“Sumulod . . . sa Arka”
15. Unsay nasinati ni Noe sa dihang mag-600 anyos na siya?
15 Milabay ang katuigan, ug ang arka hapit nang mahuman. Sa dihang mag-600 anyos na si Noe, namatyan siyag mga minahal. Ang iyang amahan, si Lamek, namatay. * Lima ka tuig sa ulahi, ang amahan ni Lamek, ang apohan ni Noe nga si Matusalem, namatay sa edad nga 969—ang kinatas-ag edad sa rekord sa Bibliya. (Gen. 5:27) Naabtan pa ni Matusalem ug Lamek ang unang tawo, si Adan.
16, 17. (a) Unsang bag-ong mensahe ang nadawat ni Noe sa dihang nag-edad siyag 600? (b) Hubita ang dili malimtang hitabo nga nasaksihan ni Noe ug sa iyang pamilya.
16 Nianang tuiga, ang patriarkang si Noe nakadawat ug bag-ong mensahe gikan kang Jehova nga Diyos: “Sumulod ka sa arka, ikaw ug ang tibuok mo nga panimalay.” Giingnan usab sa Diyos si Noe nga ipasulod sa arka ang tanang matang sa mananap—tinagpito kon mahinlo, nga angayang ihalad, ug ang uban tinagurha.—Gen. 7:1-3.
17 Lagmit dili kadto malimtan nga hitabo. Nagpanon ang gatosan ka mananap nga lainlaig gidak-on, porma, ug kinaiya—dihay naglakaw, naglupad, nagkamang, nagkaangkaang, ug nagwandogwandog. Sa imong hunahuna, nabalaw kaha si Noe ug gukodgukod, panakop, o alam-alam sa tanang ihalas nga mananap aron mosulod sa arka? Wala. Ang asoy nag-ingon nga “sila nanulod . . . ngadto kang Noe sulod sa arka.”—Gen. 7:9.
18, 19. (a) Unsay mahimo natong itubag sa pangutana sa mga maduhaduhaon bahin sa mga hitabo sa asoy ni Noe? (b) Nganong maalamon ang gipili ni Jehova nga paagi sa pagluwas sa mga hayop?
18 Ang pipila ka maduhaduhaon mangutana tingali: ‘Posible ba god na? Dili kaha mag-away ang mga mananap sa sulod sa arka?’ Tagda kini: Imposible bang kontrolahon, paanaron, o pasundon pa gani, sa Maglalalang sa uniberso ang mga hayop kon gikinahanglan? Hinumdomi, si Jehova mao ang Diyos nga naglalang sa mga mananap. Sa ulahi, siya nagtunga sa Pulang Dagat ug nagpahunong sa adlaw. Dili ba niya mahimo ang tanang hitabo nga gihubit sa asoy ni Noe? Siyempre mahimo niya kana, ug mao gayod kanay iyang gihimo!
19 Tinuod, mahimong luwason sa Diyos ang mga hayop sa laing paagi. Apan, maalamong gipili niya ang paagi nga magpahinumdom nato nga sa sinugdan iyang gipiyal sa tawo ang pag-atiman sa tanang buhing butang sa yuta. (Gen. 1:28) Busa, daghang ginikanan karon ang naggamit sa asoy ni Noe sa pagtudlo sa ilang mga anak nga si Jehova nagpabili sa mga mananap ug sa mga tawo nga iyang gilalang.
20. Unsa kahay gikapulikian ni Noe ug sa iyang pamilya sa semana una pa ang Lunop?
20 Giingnan ni Jehova si Noe nga usa na lang ka semana moabot na ang Lunop. Tingali misamot ka puliki ang pamilya. Handurawa ang buluhatong nalangkit sa pagpasulod sa mga mananap, pagpondog pagkaon, ug paghakot sa ilang mga butang ngadto sa arka. Lagmit ang asawa ni Noe ug ang asawa ni Sem, Ham, ug Japet nagkapuliki sa pagpahiluna sa mga butang aron hapsay kining tan-awon.
21, 22. (a) Nganong dili kita angayng matingala sa kawalay-pagtagad sa mga tawo sa adlaw ni Noe? (b) Kanus-a natapos ang pagbiaybiay sa mga tawo kang Noe ug sa iyang pamilya?
21 Komosta ang mga tawo sa ilang palibot? Sila wala gihapon “magtagad”—bisan pa sa tanang ebidensiya nga gipanalanginan ni Jehova si Noe ug ang tanang paningkamot niini. Seguradong namatikdan nila ang mga mananap nga nagganayan pagsulod sa arka. Apan dili ta angayng matingala sa ilang kawalay-pagtagad. Ang mga tawo karon wala magtagad sa daghang ebidensiya nga kita nagkinabuhi na sa kataposang mga adlaw niining sistemaha sa mga butang. Ug sama sa gitagna ni apostol Pedro, motungha ang mga mabiaybiayon, nga magbugalbugal niadtong nagpatalinghog sa pasidaan sa Diyos. (Basaha ang 2 Pedro 3:3-6.) Susama gayod kini sa nahitabo kang Noe ug sa iyang pamilya.
22 Kanus-a natapos ang pagbiaybiay? Ang asoy nag-ingon nga sa dihang napasulod na ni Noe sa arka ang iyang pamilya ug ang mga mananap, “gisirhan ni Jehova ang pultahan diha sa iyang luyo.” Kon dihay mga mabiaybiayon sa duol, sa walay duhaduha napahilom sila sa gihimo ni Jehova. Kon wala man, seguradong napahilom sila pagbundak sa ulan! Ug padayon kining mibunok hangtod nalunopan ang tibuok kalibotan, sumala gayod sa giingon ni Jehova.—Gen. 7:16-21.
23. (a) Nganong nahibalo kita nga si Jehova wala malipay sa kamatayon sa mga daotan sa adlaw ni Noe? (b) Nganong maalamon nga sundogon ang pagtuo ni Noe karon?
23 Nalipay ba si Jehova sa kamatayon niadtong mga daotan? Wala! (Ezeq. 33:11) Sa kasukwahi, gihatagan niya silag taas nga panahon nga magbag-o ug mobuhat ug matarong. Mahimo kaha to nila? Natubag kana sa pagkinabuhi ni Noe. Pinaagi sa paglakaw uban kang Jehova ug bug-os nga pagsunod Kaniya, gipakita ni Noe nga posible ang kaluwasan. Sa maong diwa, gihukman sa iyang pagtuo ang kalibotan; giyagyag ang pagkadaotan sa mga tawo sa iyang panahon. Tungod sa iyang pagtuo, siya ug ang iyang pamilya naluwas. Kon imong sundogon ang pagtuo ni Noe, mahimong maluwas ka usab ug ang imong mga minahal. Sama kang Noe, makalakaw ka uban kang Jehova nga Diyos ingong imong Higala. Ug ang inyong panaghigalaay mahimong molungtad sa walay kataposan!
^ par. 7 Mas taas ug kinabuhi ang mga tawo kaniadto kay karon. Dayag nga tungod kana kay duol pa sila sa kahingpitan nga giwala ni Adan ug Eva.
^ par. 15 Si Lamek nagngalan sa iyang anak ug Noe—lagmit nagpasabot ug “Pahulay” o “Kahupayan”—ug nagtagna nga si Noe magtuman sa kahulogan sa ngalan niini pinaagi sa pagtultol sa katawhan ngadto sa kapahulayan gumikan sa pagbudlay diha sa tinunglong yuta. (Gen. 5:28, 29) Wala na makita ni Lamek ang katumanan niini nga tagna. Ang inahan ug mga igsoon ni Noe lagmit nalaglag sa Lunop.
Pagkat-og Dugang
ANG BANTAYANANG TORRE
Si Noe ‘Giluwas Uban sa Pito Pa’
Sa unsang paagi si Noe ug ang iyang pamilya nakalahutay latas nianang kinalisdang yugto sa kasaysayan sa tawo?


text:
KAPITULO 2
Ginpadunggan si Jesus Antes Pa Sia Matawo
GINDUAW NI MARIA ANG IYA PARYENTE NGA SI ELISABET
Sang ginsugiran ni anghel Gabriel ang dalaga nga si Maria nga magabata sia kag hingalanan ini nga Jesus nga magahari sing dayon, namangkot si Maria: “Paano ini matabo, kay wala pa gid ako makapakighulid sa isa ka lalaki?”—Lucas 1:34.
“Ang balaan nga espiritu magaabot sa imo,” sabat ni Gabriel, “kag ang gahom sang Labing Mataas magalikop sa imo. Bangod sina ang bata nga ibun-ag mo tawgon nga balaan, Anak sang Dios.”—Lucas 1:35.
Para magpati si Maria sa iya mensahe, nagsiling pa si Gabriel: “Ang imo paryente nga si Elisabet anom ka bulan na nga nagabusong sing anak nga lalaki, bisan pa nga tigulang na sia kag nagsiling ang mga tawo nga baw-as sia; bangod wala sing ginsiling ang Dios nga indi niya matuman.”—Lucas 1:36, 37.
Ginbaton ni Maria ang ginsiling ni Gabriel, subong makita naton sa iya ginsiling. “Ako ulipon ni Jehova!” hambal niya. “Kabay nga matuman sa akon ang suno sa imo ginsiling.”—Lucas 1:38.
Sang naghalin na si Gabriel, nanghimos si Maria para kadtuan si Elisabet nga nagaistar upod sa iya bana nga si Zacarias, malapit sa Jerusalem sa mga pukatod sang Judea. Mga tatlo ukon apat ini ka adlaw nga paglakbay ni Maria halin sa iya balay sa Nazaret.
Nakaabot gid man si Maria sa balay ni Zacarias. Samtang nagapasulod sia, gintamyaw niya ang iya paryente nga si Elisabet. Napuno si Elisabet sang balaan nga espiritu, kag nagsiling sia kay Maria: “Ginpakamaayo ka sa tanan nga babayi, kag ginpakamaayo ang bunga sang imo taguangkan! Kadungganan ko nga duawon ako sang iloy sang akon Ginuo. Kay pagkabati ko sang imo panamyaw, ang lapsag sa akon taguangkan nagkibo sa daku nga kalipay.”—Lucas 1:42-44.
Nagsabat si Maria nga nagapasalamat: “Nagadayaw ako kay Jehova, kag indi mapunggan sang akon tagipusuon nga magkalipay sing daku sa Dios nga akon Manluluwas, bangod nakita niya ang kubos nga kahimtangan sang iya ulipon nga babayi. Kay sugod karon, ang tanan nga kaliwatan magatawag sa akon nga malipayon bangod daku gid ang ginhimo sang gamhanan nga Dios para sa akon.” Makita naton nga bisan pa ginkahamut-an si Maria, ginhatag niya sa Dios ang tanan nga kadungganan. “Balaan ang iya ngalan,” siling niya, “kag wala sing katapusan ang iya kaluoy sa mga nagakahadlok sa iya.”—Lucas 1:46-50.
Padayon nga gindayaw ni Maria ang Dios paagi sa matagnaon nga mga pulong: “Naghimo sia sing gamhanan nga mga buhat paagi sa iya butkon; ginpaalaplaag niya ang mga tawo nga may matinaastaason nga tagipusuon. Ginpukan niya sa trono ang gamhanan nga mga tawo kag ginbayaw niya ang mga kubos; ginbusog gid niya sang maayo nga mga butang ang mga ginagutom, kag ginpalakat nga wala sing dala ang mga manggaranon. Ginbuligan niya ang Israel nga iya alagad. Ginhimo niya ini agod ipakita nga ginadumdom niya pirme ang iya saad nga kaluy-an niya si Abraham kag ang iya kaliwat, subong sang ginsiling niya sa aton mga katigulangan.”—Lucas 1:51-55.
Nagtener si Maria kanday Elisabet sing mga tatlo ka bulan para mabuligan si Elisabet sa mga bulan nga inugbata na niya. Maayo gid nga sa sini nga tion nag-updanay ining duha ka matutom nga babayi nga pareho nga nagabusong sa bulig sang Dios!
Kag talupangda kon paano ginpadunggan si Jesus antes pa sia matawo. Gintawag sia ni Elisabet nga “akon Ginuo,” kag ang lapsag sa iya taguangkan “nagkibo sa daku nga kalipay” sang nag-abot si Maria. Tuhay gid ini sa pagtratar sang ulihi kay Maria kag sa iya ginabusong, subong sang aton makita.
Magtuon sing Dugang Pa
ILUGA ANG ILA PAGTUO
Maria
—“Yari Karon! Ang Ulipon nga Babayi ni Jehova!”
Ano ang ginapakita sang reaksion ni Maria sa anghel nga si Gabriel parte sa iya pagtuo? Ano ang iban pa nga maayo nga kinaiya nga iya ginpakita?


text:
Wednesday, July 29, 2015
Caraganon Students Gipurga
Ni Alex Mapoy
BUTUAN CITY – Dul-an tunga sa milyon ka mga estudyante sa Caraga ang dungan nga gipurga sa Department of Health (DOH) Caraga uban sa pag-abag sa Department of Education (DepEd) Caraga, ug Department of Interior and Local Government (DILG) Caraga isip pagsuporta sa National School Deworming Day kagahapong adlawa.
Nasuta ang pagpurga sa kabataang magtutungha, wala lamang kini gihimo ning rehiyon kondi dungan kining gihimo sa tibuok nasod insakto alas-10:00 sa buntag.
Basi sa datos, mokabat sa kinatibuk-ang 465,234 ka mga estudyante nga na enrol sa 1,636 ka mga pampublikong tunghaan sa elementarya ning rehiyon ang gipurga.
Ang naasoy’ng kabataan nagtungha gikan Kindergarten hangtod Grade 6 sa pampublikong tunghaan.
Subay sa kalihokan, gitudloan ang kabataan kon unsay sakto nga pagpanghugas sa kamot, mga pagkaon nga puno sa bitamina, ug saktong pag-toothbrush.
Gipasabot ni DOH Caraga Regional Director Dr. Jose Llacuna, Jr. ang saktong paghugas sa kamot makatabang nga dili mataptan ang matag usa og sakit ingon man ang saktong hygiene.
Dugang ni Dr. Llacuna, dako og epekto ang bitok sa tubo sa bata o sa panglawas sa kinatibuk-an.
Pipila sa mga timailhan sa batang gibitok mao ang abnormal nga pagdako sa tiyan, pagbalik-balik og pagawas sa hugaw, pagsuka, ug pag-ubos sa timbang.
Dunay mga kaso nga bisan dili masinati ang maong mga timailhan, dili pa gihapon kini makonsidera nga wala kini bitok sa tiyan.
Ang bitok sa tiyan usa matod pa ka klase sa impeksyon diin dunay bitok sa tawo nga kusog mo supsop sa nutrisyon sa lawas nga angay lamang unta sa tawo hinungdan ang hingtungdan luspad o anemik.
Kon managhan ang bitok sa tiyan, ang hingtungdan kanunay lamang magluya.
Gipasabot usab ni DepEd Caraga OIC Regional Director Rebecca Delapuz, angayang sumpoon ang bitok nga anaa sa tiyan sa bata sanglit dako kini og epekto sa panabot sa bata hinungdan nga makatarunganon lamang nga purgahon kini sa ingon magpabiling himsog ang panglawas sa kabataang magtutungha.
Ang maong kalihokan gilusad sa Butuan Central Elementary School nga nahimutang sa Brgy. Diego Silang ning siyudad nga gisabak sa tema, “Oplan: Goodbye Bulate.”
Subscribe to: Post Comments (Atom)


text:
Buhaton Mo ba ang Kabubut-on ni Jehova?
Salamat nga imong gibasa kini nga brosyur aron ikaw masinati sa mga Saksi ni Jehova ingong katawhan sa Diyos, masayod sa among mga kalihokan, ug mahibalo kon sa unsang paagi naglihok ang among organisasyon. Hinaot nakatabang kini kanimo sa pag-ila nga kami ang nagbuhat sa kabubut-on ni Jehova karon. Gidasig ka namo nga padayong mokuhag kahibalo sa Diyos, ipaambit ang imong nakat-onan sa imong pamilya ug mga higala, ug motambong nga regular sa among mga tigom.—Hebreohanon 10:23-25.
Samtang mouswag ang imong kahibalo bahin kang Jehova, imong masabtan kon unsa ka dako ang iyang paghigugma kanimo. Kana magtukmod kanimo nga balosan ang iyang gugma kutob sa imong maarangan. (1 Juan 4:8-10, 19) Apan unsaon nimo kana pagpakita sa imong matag adlawng pagkinabuhi? Nganong makaayo kanimo ang pagsunod sa iyang moral nga mga sukdanan? Ug unsay makatabang kanimo nga makabatog tinguha sa pagbuhat sa kabubut-on sa Diyos duyog kanamo? Ang nag-Bible study kanimo malipayng motabang sa pagpangita sa mga tubag aron ikaw ug ang imong pamilya makapabilin “sa gugma sa Diyos, . . . nga nagapanglantaw sa kinabuhing walay kataposan.”—Judas 21.
Kinasingkasing kaming nagdasig kanimo nga magpadayon sa pag-uswag sa kamatuoran pinaagi sa pagtuon sab sa publikasyon nga Magpabilin Kamo sa Gugma sa Diyos.
Pagkat-og Dugang
PROGRAMA SA PAGTUON SA BIBLIYA
Nganong Tun-an ang Bibliya?
Ang Bibliya nagtabang sa minilyong tawo sa tibuok kalibotan nga masayran ang tubag sa dagkong pangutana bahin sa kinabuhi. Gusto ba sab nimong masayran kini?
KOMON NGA MGA PANGUTANA
Unsa ang Pagtuon sa Bibliya?
Sayra ang tubag sa mga pangutana bahin sa among libreng programa sa pagtuon sa Bibliya.


text:
Wednesday, March 9, 2016
THURSDAY OF THE 4TH WEEK OF LENT (YEAR C)
JUAN 5:31-47. KINSA MAN ANG TAWO NGA HAMBUGERO? Siya ang tawo nga magdayeg sa iyang kaugalingon ngadto sa uban. Iyang ipanulti ang iyang mga nahimo, nahibaloan, natigom, nadaog ug uban pa. Apan dili kini mao ang angay'ng buhaton sa usa ka Kristiyano. Sa ebanghelyo, si Kristo miingon, “Kon magsaksi ako mahitungod sa akong kaugalingon, ayaw tuohi ang akong isulti. Apan may lain nga nagsaksi mahitungod kanako.” Ang tigsaksi nga Iyang gipasabot dinhi mao si Juan nga magbubunyag, ug labaw sa tanan, ang Iyang Langitnong Amahan nga nahimuot pag-ayo kaniya. Kining ebanghelyo magtudlo kanato nga ang usa ka Kristiyano dili angay’ng mahimong hambugero. Nakasabot siya sa giingon sa Panultihon: “Maoy padayga kanimo ang ubang tawo. . . apan ayaw pag-unay pagdayeg sa imong kaugalingon” (27:2).
No comments:
Subscribe to: Post Comments (Atom)


text:
Saturday, July 9, 2016
15TH SUNDAY IN ORDINARY TIME (YEAR C)
Lukas 10:25-37
Kinsa man ang atong matawag nga silingan?
Para sa kadaghanan, ang silingan mao kadtong nagpuyo duol sa atong balay. Apan, ang mga Hudiyo adunay laing pagsabot sa silingan. Una sa tanan, ang silingan mao ang ilang isig ka Hudiyo, bisan kon hain kini nagpuyo. Dugang pa niini, ila usab nga isipong silingan ang mga hentil nga nahimong Hudiyo (converts to Judaism). Sa ato pa, giila sa mga Hudiyo nga silingan kadtong parehas nila og lahi o parehas nila og pagtoo.
Gipangutana si Hesus sa usa ka magtutudlo sa balaod, “Kinsa man ang akong silingan?” Iya kining gitubag pinaagi sa paghatag sa sambingay sa Maayong Samariyanhon. Ang maong sambingay dili makalipay sa mga Hudiyo. Ngano man? Diha sa sugilanon, ang pari ug ang Levita, nga labing tinahud sa mga Hudiyo, wala malooy ug wala motabang sa nagkadugo nga biktima sa mga tulisan. Apan ang Samariyanhon, nga giila sa mga Hudiyo nga hugaw ug daotang tawo, mibati og dakong kalooy ug miluwas sa tawo nga himalatyon.
Sa katapusan sa sambingay, ang Samariyanhon gidayeg tungod kay siya nagpakita man og dakong kalooy ug mitabang sa tawo nga himalatyon diha sa dalan. Para sa Ginoong Hesus, ang matawag nga silingan dili kadtong tawo nga duol kanato’g balay o managsama kanato’g lahi o pagtoo, kondili kadtong mga tawo nga adunay panginahanglan. Ang tawo nga nagkalisud atong silingan. Kon kita motabang sa maong tawo, pagailhon kita sa Ginoo nga Buotang Silingan sa maong tawo.
Aron mabati nato ang gibug-aton sa mensahe ning maong sambingay, maghimo kita’g susamang sugilanon nga puwedeng mahitabo dinhi sa ato.
Dihay usa ka batan-on nga babaye nga naglingkod ug nagsigi og hilak sulod sa merkado. Nalabyan siya sa usa ka pari ug gipangutana, “Inday nganong naghilak ka man?” Ug mitubag ang babaye, “Padre, gikuotan ako sa pitaka. Nawala ang kwarta nga ako untang ipalit og tambal para sa akong inahan nga masakiton. Unsaon na lang ni karon.” Ang pari miingon, “Pastilan, gadanghag man sab ka. Sa sunod magbantay na ka pagsulod sa merkado kay daghang mangunguot dinhi. Ayaw nag punay og hilak diha kay wala ka nay mahimo. Pauli na lang sa inyo. I-ampo nako nga mamaayo ra ang imong nanay.”
Human makalakaw ang pari, nalabyan usab sa usa ka lay minister ang babaye nga naghilak pa gihapon. “Inday, nganong naghilak ka man?” nangutana ang lay minister. Sa samang paagi, gisugilon sa babaye ang nahitabo. Unya miingon ang lay minister, “Inday, pauli na lang sa inyo. Ako nay bahalang mopahimangno sa mga pulis aron manakop sa mga mangunguot ning merkado.”
Nahitabo nga dihay tindero nga Muslim duol sa gilingkoran sa babaye. Nadungog niya ang gisulti sa babaye mahitungod sa nahitabo kaniya. Ug nalooy siya pag-ayo sa babaye nga biktima sa pagpanguot. Unya, miduol siya ug giingnan ang babaye: “Inday, palihog dawata kining akong gamay nga tabang para sa imong nanay nga masakiton.” Dayon gitunol niya ang P1,000 ngadto sa babaye.
Pangutana: Kinsa man para kanato ang nagbuhat sa kabubut-on sa Dios – ang pari, ang lay minister o ang Muslim nga tindero? Kon moingon kita nga ang Muslim nga tindero maoy nagbuhat sa angay nga buhaton, ato nga gidawat nga bisan kinsa puwede nga mohimo og maayong buhat. Kining ebanghelyo karon magdasig kanato, una sa tanan, nga mahimong maayong mga silingan sa mga tawong adunay panginahanglan. Dili unta kita mobati lamang og kalooy kondili molihok aron sa pagtabang sa mga naglisod. Ug ikaduha, ang ebanghelyo magdasig usab kanato nga wagtangon ang mga daotang hunahuna ug pagbati sa mga tawo nga lahi kanato og pagtoo. Kristiyano, Muslim, Buddhist, o si bisan kinsa, adunay kapasidad nga mahimong dalaygon nga anak sa Dios, o buotang Samaritano.
Pamalandongan nato kini:
1. Nahimo ba kitang maayong silingan sa mga tawo nga adunay panginahanglan?
2. Unsa may atong buhaton aron mawala ang atong mga daotang hunahuna ug pagbati sa mga tawo nga lahi og relihiyon o tinuohan?
No comments:
Subscribe to: Post Comments (Atom)


text:
By Leandria Pagunsan
PASIG CITY (PIA)—Ang buhatan sa Department of Education nangandam na sa pagbukas sa klase pinaagi mas halapad nga programa sa Brigada Eskwela Plus.
Ang Brigada Eskwela Plus gi tumong nga mapadayon ug ilahutay ang mga kalihokan sa mga tunghaan sa tibook tuig sama sa pakigdugtong sa komunidad aron maaghat ang mga estudyante nga mu apil sa school activities ug ma menosan ang “drop-outs.”
Mahimo usab nga mu enroll sa Alternative Learning System (ALS), ug ang pakiglambigit ug pagtinabangay sa komunidad aron mapalambo ang “performance” sa mga estudyante.
Samtang ang mga Brigada Eskwela Hall of Fame Awardees gitahasan nga mu dasig sa mga pilot schools sa pagpatuman sa “innovative and community-led effort “ sa Brigada Eskwela Plus 2017.
Si Education Secretary Leonor Magtolis Briones mipahibalo nga apil sa pagbukas sa Brigada Eskwela ang kampanya batok sa rabies sa mga magtutudlo, estudyante ug mga ginikanan.
Mga health educators ipaubos sa training sa rabies awareness sa dili pa magsugod and Brigada ESkwela.
Basi sa Republic Act No. 9482 ang nailang Anti-Rabies Act of 2007, gitahasan ang DepEd nga i apil sa school health teaching o curriculum ang rabies education program ug ang pagpaambit sa tukma nga impormasyon kabahin sa responsible pet ownership sa mga estudyante sa elementary ug secondary levels. (lpp/PIA7/Negrod Oriental/This story was originally published at PIA Website on May 16, 2017)